Whenaboy reached the city after leaving the village read how the experience was Bhojpuri: जब गांव से निकल के शहर पहुंचल एगो लइका, पढ़ीं कइसन रहल तजुर्बा– News18 Hindi\nकबो-कबो हमरो मन करsता कि गाँव के दुआर पर एगो कोना में खोंपी आ पलानी होखे. खूँटा पर गाय-बछरू बान्हल जाय. खाँटी दूध मिले. गाय के गोबर वाला खाद से फरहरी लागे आ ताज़ा तरकारी मिले. दुआर पर एगो-दूगो पेड़ लागे आ प्राणवायु ऑक्सीजन मिले. त हमार माई ठीके कहत रहे कि बबुआ हो जनमधरती से ना कटे के, ना छोड़े के, बुरा वक्त में ओही जी लौटे के पड़ेला.\nहमरा ईयाद बा जब हम छठवां-सातवाँ में पढ़त रहीं त माई हर साल गरमी आ जाड़ा के छुट्टी में बहरा से गाँवे निकल जाय. एकरा अलावे भी महिना-दू महिना पर गाँवे चलिए जाय. ओकर परान गाँवे में बसत रहे.\nहम नया-नया शहर में आइल रहीं. शहर माने रेनूकूट, सोनभद्र, उत्तर प्रदेश. हमरा बुझाय जे गाँव में बुरबक भा मजबूर लोग रहेला. जे चाल्हाक बा, तेज बा, सफल बा, प्रतिभावान बा उ शहर भागेला, शहर में बसेला. शहर में ओकरा बिल्डिंग पिटाला. उ हमार लड़िकबुद्धि रहे, बाद में त मजबूरी. कबो पढ़े खातिर, कबो नोकरी खातिर, कबो कुछ त कबो कुछ खातिर शहरे-शहर छिछिअइनी. अफ्रीका-यूरोप ले गइनी. धावते बानी, ना जाने कहिया से.\nबस कोरोना में गोड़ तूड़ के बइठे के पड़ल बा. एकरा के लॉकडाउन कहाता. लॉकडाउन में ढेर लोग के गाँवे भागल देखनी ह. ढेर लोग के कहल सुनत बानी कि अब गाँवे में रहल ठीक बा.\nमाई के बतिया बेर-बेर मन परsता आ मन परsता हमार गाँव. हमार स्टेशन दिमाग में नाचsता.\nई सिवान, रघुनाथपुर थाना के कौसड़ स्टेशन ह मगर आजो इहां से ना कवनो ट्रेन गुजरेला, ना बस. आजो ई गाँवे बा. हमार गाँव. सरयू (घाघरा नदी) के किनारे गाँव के दक्षिण में जवन बांध बा उ 20 फीट चौड़ी पक्की सड़क में तब्दील हो गइल बा. एह से विकास के कई गो अउर गुंजाइश बनत बा. बिजली बत्ती भी कम से कम बीस घंटा रहते बा. पानियो लोग खरीद के पीये लागल बा. कुछ घर में एसियो लागल बा. ओसारा भा बगइचा में बेना डोलावत लोग अब नज़र नइखे आवत.\nहालाँकि कुछ लोग के माली हालत अभियो बहुत खराब बा. हमरा आपन एगो शेर मन पड़त बा-\nअंजोर देख के मड़ई बहुत डेराइल बा ...\nगाँव में हम बहुत कम रहल बानी बाकिर गाँव हमरा भीतर हमेशा रहल. हमरा हर रचना, हमरा हर संस्कार, हमरा जीवन शैली में रहल. इहाँ तक कि जवना महानगर भा महादेश में गइनी, आपन गाँव लेले गइनी. 1993 में हम अपना गाँव के बायोग्राफी लिखनी- कौसड़ का दर्पण. ओकर सारांश पोस्टर के रूप में तब होली के आस-पास कई गो गाँव के देवाल पर चिपकल रहे. तब हम आईएससी पास कइले रहनी. हमरा गाँव में 29 गो जाति के लोग रहेला. गाँव के बॉयोग्राफी के बहुत सारा हिस्सा हम पद्य में भी लिखनी. ओह में जातियन के जिक्र कुछ अइसे बा –\nनाउ, पंडित, लाला, ठाकुर ...\nलमहर कविता बा जवना में कौसड़ के लोग के जनजीवन के विभिन्न बिंदुअन के छूवे के प्रयास कइल गइल बा.\n1993 में हम जवन जनगणना कइले रहनी, उ हमार खुद के शौकिया प्रोजेक्ट रहे. गाँव के जाने के रहे ठीक से.3महीने तक लागल रहनी. गर्मी के महीना रहे. कई बार सिवान के चक्कर लगावे के पड़ल गाँव से संबंधित कागजात खातिर.\nहमरा से 20 साल पहिले ई काम हमरे गाँव के एगो वैज्ञानिक फूलदेव सहाय जी कइले रहनी. उहाँ के आत्मकथा में एगो अध्याय ‘’ मेरा गाँव कौसड ‘’ भी बा. हालाँकि तब ओह किताब के भा जनगणना के बारे में हमरा कवनो जानकारी ना रहे. जब हम आपन काम शुरू कइनी आ लोग से मिलल-जुलल शुरू कइनी त हमरा गाँव के गणेश सिंह ओह किताब के जानकारी दिहले, बल्कि उ किताबो उपलब्ध करवले. गणेश जी ओह जनगणना में फूलदेव सहाय के सहयोगी रहलें.\nअपना गाँव के चौहद्दी के बात करीं त पूरब में गभिराड़, पश्चिम में बड़ुआ, उत्तर में पंजवार आ दक्षिण में घाघरा नदी बा. पंजवार हीं मुख्य सड़क बा जवन सिवान या छपरा, पटना से कनेक्ट करेला. पंजवार से डेढ़-दू किलोमीटर अंदर बा गाँव के लोग के रेसिडेंशियल एरिया. पंजवार रोड से लेके रेसिडेंशियल एरिया तक खेत बा. एही खेतन के बीच एगो खाड़ी बा जे दक्षिण में घाघरा नदी से कनेक्ट हो जाला. खाड़ी के निर्माण खेत के सिंचाई खातिर कइल गइल बा. एह खेत के कुछ भूभाग के चंवरा कहल जाला. खाड़ी ओह पार (पूरब दिशा में) के खेत के डीह पर के खेत कहल जाला आ दक्षिण में घाघरा नदी के किनारे वाला खेतन के दियर / दियारा कहल जाला. गेहूँ, धान, अरहर, जौ, बाजरा, मक्का, तरकारी आ दियर में ऊंख (गन्ना) के खेती होला. मक्का या मकई के बाल अगोरे खातिर मचान पर रात में सूते या दिन भर गपियावे के बचपन के कई गो संस्मरण जेहन में बा. हल अउर हेंगा के कहानियो ईयाद बा जवना के आज ट्रैक्टर रिप्लेस कर देले बा. गाय आ भईंस खातिर सांड़ आ भईंसा के ‘’ कर छो-कर छो ’’ कर के तलाशे के रोचक किस्सा-कहानी आ बचपन के जिज्ञासु मन में एह बाबत उठत तमाम सवालन के जबाब अपना बालमण्डली में खोजे आ विचित्र-विचित्र जबाब के ठहाकन से गुलजार याद भी बा हमरा साथे जवन शहर आ मेट्रो के बच्चा लोग खातिर त दुर्लभे बा.\nतब खाना बनावे खातिर लगभग सभ घर में माटी के एक मुंहा आ दू मुंहा चूल्हा हीं होत रहे जवना में ईंधन के रूप में रहेठा या चइली लवना के रूप में प्रयोग कइल जात रहे. अब त मोदी जी घर-घर गैस के चूल्हा पहुंचा देले बाड़े. शौच करे खातिर अब शायदे केहू घर से दू किलोमीटर दूर खेत में जात होई. घर-घर शौचालय बा. अब कवनो माई, बहिन, भइजाई के शौच खातिर पेट दबाके अन्हार होखे के इंतज़ार ना करे के पड़ेला.\nहमरो गाँव में कई गो अंग्रेजी मीडियम स्कूल खुल गइल बा. तब पंजवार से कौसड़ आवे वाली सड़क के अंतिम छोर, टी पॉइंट पर एगो सरकारी प्राइमरी स्कूल रहे, जवन आजो बा. बस बिल्डिंग थोड़ा बड़ा आ नंबर ऑफ रूम्स बढ़ गइल बा. हमरा नइखे मालूम कि अब के मास्टर जी हमनी के समय के पंडीजी के तरह रोज पेड़ के नीचे समूह में खड़ा करके पनरह का पनरह, पनरह दूनी तीस, तिया पैतालीस, चऊके साठ करवावेले कि ना. उ गाँवे के गिनती पहाड़ा के बेस रहे कि हम रेनुकूट, सोनभद्र (तब मीरजापुर) उत्तर प्रदेश में चौथी कक्षा में एडमिशन लेहनी तब से हाई स्कूल तक गणित में 100 परसेंट अंक मिलत रहल. ओही स्कूलिया पर हर मंगर आ शनिचर के साँझी खानी बाज़ार लागेला.\nगाँव में चिक्का, कबड्डी, गुल्ली-डंडा के खेल अब ना के बराबर रह गइल बा. (बल्कि ई दुर्लभ खेल गाँव से पार्लियामेंट में सिफ्ट हो गइल बा. ) बच्चन में मोबाइल गेम इहवों हावी बा.\nगाँवों में अब डायन ना के बराबर पावल जाली. पहिले त बाते-बात पर डायन अस्तित्व में आ जात रहली ह. केहू के बुखार भइल ना कि घर के लोग उचरल शुरू कर दी, डायन कइले होई. फेर डॉक्टर से ज्यादा ओझा के महत्त्व रहे आ दवा से ज्यादा करियवा डांरा के. हर बच्चा के कमर में एगो काला धागा होखे. केहू के इहां चोरी भइला पर पुलिस के पास लोग बाद में पहुँचे, पहिले पहुँचे गाँव के खुशी भगत के पास. खुशी भगत के बांध के किनारे देव स्थान रहे. उहवें ऊ भाखस आ बता देस कि केकर पाड़ा के चोरा के ले गइल बा. केकरा हाड़े कब हरदी लागी. केकर गाय गाभिन बिया आ केकरा कब लइका होई. सब सवालन के जबाब रहे खुशी भगत के पास. उनका पर परी आवत रहे लोग. उ बीड़ी पीयत रहस आ परी के आवते बीड़ी फेंक देस आ भाखे लागस, समाधान बतावे लागस. अब खुशी भगत ना रहलें.\nगाँवो पहिले वाला ना रहल. हमरा याद बा तब जाड़ा के दिन में दियारा गइला पर लोग पूछ-पूछ के ऊँख के रस पियावे, महिया खियावे. अब एक दूसरा के पूछे आ मिले-जुले के रवायत कम हो गइल बा. बरगद के पेड़ भी अब पहिले जइसन छाँव नइखे देत. इंफ्रास्ट्रक्चर त बढ़ रहल बा बाकिर दिल के कंनेक्शन कमजोर हो रहल बा. गाँव त गाँव पड़ोसी गाँव भी ईर्ष्यालु आ आत्ममुग्ध हो गइल बा. उ रउरा काम के मान ना दी. एह से ओकरा अस्तित्व के खतरा बा. उ हज़ार, दू हज़ार, छह हजार किलोमीटर दूर कवनो आका खोज ली आ ओकरा के पूजी आ रउरा बड़ से बड़ उपलब्धि के नकार दी.\nगाँव जहां भारत के आत्मा बसत रहे उहाँ के जड़ में सियासी घुन लाग गइल बा. जनकवि कैलाश गौतम के एगो कविता बड़ा लोकप्रिय बा, " गाँव गया था, गाँव से भागा" ... स्थिति ओहू से बदतर होत जा रहल बा.\nक्रिएटिविटी खातिर जरूरी बा कि गाँव आ चौहद्दी के गांवन में सौहार्द्र, सहयोग आ एक-दूसरा के आगे बढ़ावे के प्रवृति जागृत होखे. सहयोग हीं गाँव के मूल आत्मा रहे आ एही के बल पर बड़ से बड़ अनुष्ठान होत रहल बा.\nएही सहयोग आ सौहार्द के पुनर्स्थापित करे के जरूरत बा. सबका आंगन में सूरज स्थापित हो, अइसन कोशिश होखे.\nदूसर जरुरी बात गाँव के प्रति नज़रिया बदले. गाँव में महत्त्वपूर्ण काम करे वाला भी कुछ लोग के नज़र में बुरबक या लड़बक होला आ शहर में गोबर पाथे वाला भी होशियार. ई घटिया सोच बदले के चाहीं. अइसे कोरोना ढेर लोग के दिमाग दुरुस्त कइले बा. लोग के बुझाए लागल बा कि अब गाँव के ओर हीं लौटे के होई. शहर के आबोहवा जहरीला हो गइल बा. हमनी के मुखनली आ श्वासनली दुनों से जहर ले रहल बानी सन. एह से जीवन के बचावे के बा त गाँव के ओर लौटहीं के परी, बाकिर जीवन में जीवन रहे एकरा खातिर प्रेम आ सौहार्द्र के भी स्थापित करे के होई.


अंगरेजन का समय में त भोजपुरी के सम्मान मिलत लउकल बाकिर…. – Anjoria\nSep 26, 2012 गोरखपुर, बइठकी, भोजपुरी संगम\nअंगरेजन का समय में त भोजपुरी के सम्मान मिलत लउकल बाकिर आजादी के बाद से एकर दसा ढंङ से गड़बड़ाइल ह.\nगोरखपुर में भोजपुरी संगम के इकतिसवीं बइठकी के अध्यक्षता करत ई बाति डा॰ आद्या प्रसाद द्विवेदी जी कहलीं. उहाँ के एगो उदाहरन देत बतवलीं कि गोरखेपुर के रहे वाला मन्नन द्विवेदी गजपुरी जी भोजपुरी के सरवरिया भासा कहस. सन् १९२० में जब गजपुरी जी बलिया में कानूनगो रहलीं तब सरवरिया नाम के एगो पत्रिका निकालत रहीं जवन सन् १९३२ ले छपल. ओ घरी एह पत्रिका के आई॰सी॰एस॰ परीक्षा के पाठ्यक्रम में सामिल कइल गइल रहे. जेकरा कलक्टर बने के रहे ओकरा ई पत्रिका पढ़हीं के परत रहे काहें से कि एहमें से प्रश्न जरूर पुछाउ.\nहर महिन्ना के दुसरका अतवार के होखे वाला गोरखपुर के भोजपुरी संगम के ई बइठकी एह बेर ओम धीरज जी के घरे भइल रहे. एकरा पहिला सत्र में “भासा के दिसाईं भोजपुरी के जतरा” बिसय पर चरचा भइल रहे.\nबतकही शुरू करत मेजबान औम धीरज कहनीं कि अपनी कमाई के बड़ हिस्सा खरच क के हमनी का अपना लइकन के कानवेंटि संस्कार देहल में भिड़ल बानी जा आ एइजा बन्द कोठरी में बइठि के भोजपुरी पर भासनबुकाता. उहाँ के ईहो कहलीं कि आजु सगरी बोलियन के जो त भासा के दरजा दिआ जाव त जनगणना के टाइम पर हिन्दी के मातृभाषा कहे वाला केतना लोग बची आ तब राजभाषा आ राष्ट्रभाषा हिन्दी के का दसा होई?\nभोजपुरी के हिन्दी के हिस्सा बतावत रुद्रदेव नारायण श्रीवास्तव बतवलीं कि धनी मनी इलाका के बोली भासा बन सकेली जइसे पंजाब.\nरवीन्द्र श्रीवास्तव जुगानी जी भोजपुरी के जतरा कबीर से सुरु बतावत कहली कि दू किताब पढ़ के तिसरकी के रचना क देबेवाला साहित्यकारन से भोजपुरी के भला नइखे होखे के. उहाँ के कहलीं कि भोजपुरी मे अलिखित साहित्य के अकूत भंडार बा जवना के सहेजे खातिर कठिन परिश्रम के जरूरत बा. राष्ट्रभासा आ राजभासा के बहाना ले के भोजपुरी के विरोध करे वालन के जुगानी जी संविधान के आठवीं अनुसूची के अनुच्छेद ३४३ से ३५१ ले आ ३८४ निहारे के सुझाव दिहलीं, जवना में अंगरेजी के सब भारतीय भसन के विधिक निर्देशक जइसन बना दिहल बा.\nबतकही में भागीदारी करत प्रो॰ जनार्दन जी समाज के उन्नति कातिर भोजपुरी भासा के उन्नति जरूरी बतावत कहलीं कि कवनो समाह से नजदीकी त तब्बे बनावल जा सकी जब ओकर भासा बोली जानत रही. हिंदी से जेकर रोटी चलि रहल बा ऊ भौजपुरी के विकास के खतरा बूझि रहल बा जबकि अइसन कवनो बाति नइखे.\nप्रो॰ आर॰डीऌराय के विचार रहे कि कवनों बोली अपने समर्थ आ टिकाऊ साहित्य के बले भासा बनेले. भोजपुरी सेवी मनीसी लोग अइसन साहित्य दे देले बा लोग. अइसे त भासा हो गइला के बाद कविता, कहानी, उपन्यास आ नाटकन त प्रवाह बढ़िए जाला. प्रो॰ राय के कहे के हिसाब से भासा के दर्जा नाहियो दियइला पर भोजपुरी के दुनिया के नक्शा से मिटावल संभव नइखे.\nएह बतकही में चरचा के समेटय सूर्यदेव पाठक पराग जी बतवलीं कि “भारत के भासा सर्वेक्षण” में सबसे पहिले सन १७८९ में डा॰ ग्रियर्सन एकरा खातिर भोजपुरिया आ भोजपुरी शब्द के प्रयोग कइलन. पराग जी बतवलीं कि भोजपुरी के पहिलका व्याकरण सारन जिला के कलक्टर जॉन बीम्स लिखले रहले. १८६७ में एह बोली के भासा कहत जऌन बीम्स एगो लेख लिखले जवना के एशिायटिक सोसाइटी में पढ़ल गइल रहे. उहे लेख १८६८ में ओह सोसाइटी के जर्नल में छपलो रहे.\nबइठकी के दुसरे सत्र में ओम धीरज, रुद्रदेव नारायण, फूलचन्द गुप्त, त्रिलोकी तिवारी चंचरीक, हरिवंश शुक्ल हरीश, धर्मेन्द्र त्रिपाठी, अरविन्द, आचार्य ओम प्रकाश पाण्डेय, धर्मदेव सिंह आतुर, राम सुधार सिंह, आ राजकुमार सिंह के काव्यपाठ भइल. श्रीधर मिश्र, रवीन्द्र मोहन त्रिपाठी, अभिजीत शुक्ल, केशव पाठक सृजन, अंगद कुमार सिंहो चरचा में सामिल भइल लोग.\nपिछला महीना के बइठकी १२ अगस्त २०१२ के मोहल्ला खरैया पोखरा, बशारतपुर में रवीन्द्र प्रताप सिंह जी के घरे भइल रहे जवना के अध्यक्षता प्रो॰ जनार्दन जी कइले रहीं.\nबइठकी गिरिजाशंकर राय गिरिजेश, सूर्यदेव पाठक पराग, धर्मदेव सिंह आतुर, नरेन्द्र कुमार शर्मा, अवधेश शर्मा सेन, राजकुमार सिंह, ओम पाठक आ अंजू शर्मा जइसन कवियन आ साहित्यकारन से भरल पूरल रहल. भोजपुरी संगम के संरक्षक राजेश्वरो सिंह जी एह बइठकी में भागीदारी कइलीं. सभ केहू आपन आपन रचना आ विचर दीहल.\n(गोरखपुर से सत्यनारायण मिश्र सत्तन के भेजल रपट)\nबतकुच्चन  – ७८


टटका खबर, 30 अप्रैल 2017, अतवार – टटका खबर\nअपना मन का बात कार्यक्रम में आजु पीएम नरेन्‍द्र मोदी जी कहनी कि सभकर साथ सभकर विकास के अवधारणा देशे ले सीमित ना हो के पूरा दुनिया ला काम के बात ह. कहनी कि पड़ोसी देशनो के भारत के विकास यात्रा में साथे होखे के चाही जेहसे ओहू लोग के विकास बरोबरी में हो सके. लाल बत्ती हटावे का फैसला का बारे में बचियावत पीएम के कहना रहल कि लाल बत्ती गाडिए से उतरला से काम ना चली एकरा का दिमागो से उतारल जरुरी बा. नवहियन के सलाह देत कहनी कि नया अनुभव, नया कौशल, आ नया देखे के कोशिश करे लोग.\nतुर्की के राष्ट्रपति रजप तैयिप अर्दोआन दू दिन के भारत यात्रा पर आजु सँझिया नई दिल्ली पहुंचलन. काल्हु प्रधानमंत्री नरेन्द्र मोदी से उनकर प्रतिनिधिमंडल स्तर के बातचीत कहोखे वाला बा जवना का बाद कुछ समझौतो प दस्तखत होखी.\nमलेशिया के इपोह में होखत 26वां सुल्‍तान अजलान शाह कप हॉकी टूर्नामेंट में भारत आजु अपना दिसरका मैच में न्‍यूजीलैंड के 3-0 से हरा दिहलसि. दोसरा मैचन में ब्रिटेन जापान का पांच-तीन से आ ऑस्‍ट्रेलिया मेजबान मलेशिया के 6-1 से हरवलसि.\nआई पी एल क्रिकेट टूर्नामेंट में आजु मोहाली में भइल मैच में मेजबान किंग्‍स इलेवन पंजाब डेल्‍ही डेयरडेविल्‍स के दस विकेट से हरा दिहलसु.\nबिहार में आजु उपरि बेरा आइल बरखा आन्ही का साथे कुछेक जगहा बनौरियो गिरल. एकरा बात गरमी से तनिका राहत मिलल बा लोगन के. हालांकि बलिया में पहिलहीं का तगह आग बरसल आजुओ जारी रहल.\nसोनभद्र के बीजपुर इलाका में पिंडारी गांव के एगो बुढ़िया के लाश जंगल में पेड़ पर लटकल मिलल बा. जान देबे के कारण पता नइखे चलल.\nजनतादल (यू) के पुरनिया नेता शरद यादव आजु छतीसगढ़ का दौरा में कहलन कि राष्ट्रपति चुनाव में भाजपा विरोधी सगरी विपक्षियन के गोलबंद करे के कोशिश कइल जा रहल बा जेहसे कि भाजपा के हरावल जा सके.\nउत्तर प्रदेश के पिछड़ा वर्ग अउर विकलांग कल्याण मंत्री ओम प्रकाश राजभर आजु कहलन कि दिव्यांगन के एक लाख तक के करजा माफ क दीहल जाई.\nभदोही में वाराणसी-इलाहाबाद रेल खण्ड के अहिमनपुर टीसन का लगे लाइन किनारे मिलल एगो नवही के लाश ढेर देर ले एह चलते पड़ल रहल कि कवन थाना के इलाका ह. गोपीगंज पुलिस आ औराई थाना के एह पचड़ा में आखिरकार औराई के पुलिस उपाधीक्षक का कहला प औराई पुलिस लाश उठवलसि.\nमऊ जिला के इंदारा इलाका में ट्रेन का चपेटा में आ के कोपगंज इलाका के बारा गाँव के दू गो लइकन के मौत हो गइल.\nदेवरिया के सलेमपुर इलाका में आजु मुख्यमंत्री योगी आदित्यनाथ के सभा का बाद घरे लवटत घरी मोटरसाइकिल पुलिया से जा टकराइल आ ओह प सवार तीन गो नवहियन में से एगो के मौत हो गइल आ बाकी दूनू घवाहिल हा गइलें.\nसारण जिला के मढ़ौरा इलाका के कर्णपुर गांव का नियरा एगो ऑटो आ ट्रक का टक्कर में ऑटो सवार एक जने के मौत हो गइल आ छह जने घवाहिल हो गइलें.\nसोनभद्र के राबर्ट्सगंज कोतवाली इलाका में एगो ट्रक आ कार के टक्कर में वाराणसी जिला के रामनगर से बारात ले के जात कार प सवार एक आदमी के मौत हो गइल आ तीन जने घवाहिल हो गइलें.\nमिर्जापुर के कटरा इलाका मे एगो ट्रक गंगा नदी पर बनल शास्त्री सेतु के रेलिंग तूड़त काल्हु रात नदी में गिर गइल. एह हादसा में ड्राइवर के मौत हो गइल.\nगोपालगंज जिला के मीरगंज इलाका में सिवान के एगो कपड़ा व्यवसायी के कर्मचारियन से बड़का गांव का नियरा तीन लाख रुपिया लूट लीहल गइल. कर्मचारियन के पिटाई का बाद हाथ-गोड़ बान्ह दीहले रहलन स लूटेरा.\nTags: गोपालगंज, दिव्यांग, देवरिया, पीएम मोदी, भदोही, मन के बात, वाराणसी, सारण, सिवान


टटका खबर, बियफे ९ फरवरी २०१२ – टटका खबर\nबक्सर में आये दिन होखत छेड़खानी आ बदतमीजी के घटना का खिलाफ आजु स्कूली छात्रा सब सड़क पर जाम लगा दिहली. बाद में प्रशासन के भरोसा दिअवला पर पाँच घंटा बाद जाम टूटल.\nडुमरा का लगे सड़क दुर्घटना में कठघरवा के अजय आ भैरोगंज इलाका के मुन्ना राज के मौत हो गइल.\nछपरा में आजु मोटर पार्ट्स के अनेके दूकानन पर छापा पड़ल आ नकली आटो पार्ट्स बेचे वाला पाँच गो दूकानदारन के गिरफ्तार कर लिहल गइल..\nछपरा जिला के रसुलपुर थाना इलाका के मोहब्बत नाथ मठिया के जीर्णोद्धार करवला का बाद जवन शिलापट्ट लगावल गइल रहे तवना के गाँवे के कुछ लोग तूड़ दिहल जवना का बाद तनाव बन गइल बा.\nसिवान के जीबी नगर थाना इलाका के कैथी गाँव में शव दफनावे के लेके विवाद हो गइल. जवना जमीन में दफनावल जात रहे तवना के दावेदार दफन करे से रोकत रहले. बाद में प्रशासन चहुँप के बीच बचाव कइलसि आ कहलसि कि आजु दफना लेबे दिहल जाव बाकिर आगा से कवनो सक्षम अदालत का आदेशे का बाद कवनो शव दफनावे दिहल जाई.\nराज्य में दुसरका दौर के चुनाव के प्रचार आजु बियफे साँझ से बंद हो गइल. अब मुँहे मुँही प्रचार हो सकेला. परसो एगारह तारीख के राज्य के नौ जिलन के उनसठ सीट पर चुनाव करावल जाई. ई सगरी इलाका पूर्वांचल के ह. एहमें संत कबीर नगर, महाराजगंज, गोरखपुर, कुशीनगर, देवरिया, आजमगढ़, मऊ, बलिया आ गाजीपुर जिला के सीट शामिल बाड़ी स. हर पारंटी आपन पूरा ताकत झोंक दिहले रही स आखिरी दिने. पहिला दौर के अन्दाज लगावत दुसरका दौर के निर्णायक मानल जा रहल बा. जवन पार्टी एह दुनु दौर में आगा बनल रहि गइल से बहुते आगा निकले के उमेद राख सकेले. एह दौर में भाजपा के प्रदेश अध्यक्ष सूर्यप्रताप शाही, बसपा के प्रदेश अध्यक्ष स्वामी प्रसाद मौर्य, विधानसभा के अध्यक्ष सुखदेव राजभर, लोकलेखा समिति के अध्यक्ष डा॰ पी के राय आ पीस पार्टी के अध्यक्ष डा॰ अयूब के किस्मत के फैसला होखे वाला बा. एह दौर में परिसीमन का बाद पुरनका बाइस गो सीट गायब हो गइला आ उनइस गो नया सीट बनला का चलते सगरी अनुमान घचपचा गइल बा. एह दौर में गाजीपुर के सैयदपुर सीट पर सोलह गो बेसी उम्मीदवार होखला का चलते हर बूथ पर दू गो इवीएम लगावल जाई.\nकेन्द्रीय मंत्री आ यूपी में कांग्रेस के चुनाव अभियान समिति के अध्यक्ष श्रीप्रकाश जायसवाल के कहना बा कि मुख्यमंत्री केहु बनी चलइहें राहुले गाँधी. दावा कइलन कि राज्य में कांग्रेस के सरकार बने जात बा.\nपाकिस्तान के आतंकवादियन से जुड़ल संगठन सिमी, स्टूडेन्ट्स इस्लामिक मूवमेंट आफ इण्डिया, पर लगावल प्रतिबन्ध भारत सरकार दू साल खातिर अउरी बढ़ा दिहलसि. एकर फैसला प्रधानमंत्री का अध्यक्षता में भइल सुरक्षा मामिला के मंत्रिमण्डलीय समिति का बइठक में लिहल गइल.\nअल्पसंख्यकन खातिर आरक्षण के कोटा बढ़ावे के एलान कइला खातिर केन्द्रीय कानून मंत्री सलमान खुर्शीद के चुनाव आयोग निंदा कइलसि. आ चेतवलसि कि आइन्दा फेर अइसन हरकत मत करीहें.\nगुजरात दंगा में नरेन्द्र मोदी के भूमिका के जाँच करे खातिर सुप्रीम कोर्ट का तरफ से नियुक्त स्पेशल टास्क फोर्स आपन रपट सीलबंद लिफाफा में सुप्रीम कोर्ट के सँउप दिहले बिया. एह रपट के शिकायत करे वाली जकिया, तिस्ता सीतलवाद आ जनसंघर्ष मंच के वकीलन का मौजूदगी में तेरह तारीख के खोलल जाई. बाकिर मीडिया में कुछ खबर लीक होखे के दावा करत कहात बा कि एसआईटी शायद नरेन्द्र मोदी के क्लीन चिट दे दिहले बिया.\nभाजपा अब आपन इन्टरनेट टीवी के चैनल शूरू कर दिहले बिया. एह चैनल के इन्टरनेटे पर देखल जा सकी. एह चैनल पर पार्टी के नीति आ विचारधारा के प्रचार का साथे साथ मनोरंजनो के कार्यक्रम प्रसारित होखल करी. कमी बस एके बाति के बा कि एह चैनल के देखे खातिर कम से कम २०० केबीपीएस स्पीड के इन्टरनेट कनेक्शन होखे के चाहीं. चैनल के पता ह – http://yuva4india.org एह चैनल पर अबही साँझ पाँच बजे से सात बजे तक दू घंटा के कार्यक्रम देखावल जात बा.\nभाजपा अध्यक्ष नितिन गडकरी आजु फेर कहलन कि अगिला प्रधानमंत्री पद खातिर भाजपा का तरफ से उम्मीदवारी में नरेन्द्रो मोदी के नाम शामिल बा. विशेष जाँच दल के रपट में अगर उनुका क्लीन चिट मिल जात बा त भाजपा के कहना सही साबित हो जाई के मोदी के अनेरे बदनाम कइल जात बा.\nओड़ीशा के आबकारी मंत्री ए. यू. सिंहदेव हाल के जहरीली शराब त्रासदी के नैतिक जिम्मेदारी लेत आजु इस्तीफा दे दिहले. उनुका पर इस्तीफा देबे खातिर भाजपा आ कांग्रेस के बहुते दबाव रहुवे. एह त्रासदी में अबले तैंतीस लोग मर चुकल बा.\nकर्नाटक विधानमंडल के विपक्षी कांग्रेस आ जनता दल-एस विधायकन के प्रतिनिधि मंदल आजु राज्यपाल एच आर भारद्वाज से अलगे-अलग मुलाकात कइलसि आ भाजपा सरकार के बर्खास्त करे के माँग कइलसि.\nपन्द्रह फरवरी से रेल के एसी कोचन में चले वाला हर सवारी के अपना साथे पहचान पत्र राखल जरूरी बना दिहल गइल बा. रेलवे के शिकायत मिलत रहल कि बहुते लोग दोसरा के नाम पर यात्रा करेले.\nपाकिस्तान के उत्तरी वजीरिस्तान का क़बायली इलाका में आजु अमरीकी ड्रोन हमला में चार गो आतंकवादी मरा गइले जवना में पाकिस्तान में अल कायदा के मुखियो शामिल बा.\nसीरिया में आजु फेर सेना होम्स शहर पर लगातार छठवो दिने गोलीबारी कइलसि जवना से कम से कम तीस लोग के जान चल गइल.\nकेन्द्र सरकार टूजी घोटाला पर आइल सुप्रीम कोर्ट का फैसला का खिलाफ फेर से सोचेविचारे के निहोरा करे के सोचत बिया आ सलाह लेत बिया.\nकेन्द्र सरकार एह बाति के मंजूरी दे दिहलसि कि अब सार्वजनिक कंपनी निजी कंपनियन का साथे मिल के संयुक्त रक्षा उद्यम लगा पइहे. एह फैसला से विदेश से आधुनिक प्रौद्योगिकी खरीदे में सहूलियत हो जाई.\nमुंबई शेयर बाजार में आजु १२३ अंक के बढ़ोतरी का साथ सूचकांक १७ हजार ८३१ पर बंद भइल. डॉलर का तुलना में रुपिया आजु कमजोर भइल आ सोना के दाम में चालीस रुपिया के कमी आइल. चाँदी के दाम आठ सौ रुपिया घट गइल.\nसानिया मिर्जा पटाया ओपन टेनिस टूर्नामेंट के सिंगल्स के क्वार्टर-फाइनल में आ डबल्सो के सेमी-फाइनल में चहुँप गइली.\nतिकोनिया एकदिना क्रिकेट मैच का शृंखला में शुक का दिने पर्थ में आस्ट्रेलिया आ श्रीलंका के बीच मैच होखी. आस्ट्रेलिया भारत के हरा चुकल बा जबकि श्रीलंका भारत से हार गइल रहे.\nटीम इंडिया के कप्तान रहल आ ओपनर सुनील गावस्कर के अंतरराष्ट्रीय क्रिकेट परिषद आई.सी.सी. के हाल आफ फेम में शामिल कर लिहल गइल. आजु उनुका के हॉल आफ फेम कैप कपिलदेव का हाथे दिहल गइल.


आपन थूकल चाटी कि ओकर थूकल चटवाई – टटका खबर\nउत्तर प्रदेश देश-दुनिया बिहार भोजपुरी पट्टी राजनीति\nJul 6, 2021 आरक्षण के भूत, कांग्रेसी, गोमती रिवर फ्रंट घोटाला, टोक्यो ओलंपिक, थूकल चाटल, ब्लॉक प्रमुखी के चुनाव, महाराष्ट्र, शेयर बाजार\n(टटका खबर, मंगल, आषाढ़ अन्हरिया द्वादशी, 2078 विक्रमी)\nभाजपा आपन थूकल चाटी कि शिवसेना से ओकर थूकल चटवाई एह पर तरह तरह के चरचा शुरु भइला के अगिले दिन काल्हु एक दर्जन भाजपा विधायकन के विधानसभा से साल भर ला निकाल बाहर कर दीहल गइल. एह लोग पर विधानसभा में बवाल काटे के आरोप बा. अबहीं ले कवनो सदन में एह तरह के बड़हन कार्रवाई याद नइखे आवत कि कबो भइल होखे. बाकिर मामिला चूंकि गैर भाजपा शासित राज्य के बा से लिब्रांडुवन के मुँह नइखे खुलत. उलटे कुछ लोग एकर प्रशंसा करत बा कि अइसने होखे के चाहीं. आ ओह लोग के ई राय तबले कायम रही जबले कवनो भाजपा शासित राज्य में एह तरह के फैसला नइखे आ जात. तब तुरते शुरु हो जाई लोकतंत्र के हत्या के रुदाली.\nआरक्षण के भूत के कमजोर ना पड़े दी मोदी सरकार. अब सुप्रीम कोर्ट के फैसला बेकार करावे में लागल बिया केन्द्र सरकार. सुप्रीम कोर्ट के फैसला में कहल गइल रहुवे कि राज्य सरकारन के कवनो अधिकारे नइखे रहि गइल 102 वां संशोधन का बाद कि ऊ कवनो जाति के आरक्षण के सूची में जोड़-घटा सके. अब ई काम सिर्फ केन्द्रे सरकार कर सकेले. से ई आफत के पुड़िया अपना कपारे राखे का मुसीबत से बाँचे खातीर केन्द्र फेर अइसन संशाधन करे के तइयारी करत बिया जवना से ई अधिकार राज्य सरकारन के फेरु मिल जाव. एह बाति के जानकारी केंद्रीय मंत्री गहलोत सोमार का दिने ‘दैनिक जागरण’ से बातचीत में बतवले बाड़ें.\nजिला पंचायत अघ्यक्षन के चुनाव का बाद अब ब्लाक प्रमुख पदाधिकारियन के चुनाव कार्यक्रम जारी कर दिहले बावे उत्तर प्रदेश राज्य निर्वाचन आयोग. प्रदेश के 825 क्षेत्र पंचायतन के चुनाव अधिसूचना जारी क दीहल गइल बा. सभका बेचैनी बा कि देखल जाव एह चुनाव में केकर पलड़ा भारी पड़त बा. बाकिर जिला पंचायत का तरह ब्लाक प्रमुखी के चुनाव एकतरफा नइखे होखे वाला. ब्लाक प्रमुख चुनाव के परचा दाखिला के काम 8 जुलाई के होखी. ओही दिने उपरी बेरा परचन के जाँच हो जाई आ अगिला दिने लोग आपन परचा वापिस ले पाई. एकरा बाद जहाँ दू गो भा अधिका सही परचा दाखिल भइल होखी ओहिजा 10 जुलाई के मतदान करा लीहल जाई आ ओहदिने परिणामो के एलान क दीहल जाई.\nटोक्यो ओलंपिक के उद्घाटन समारोह में भारत के ध्वजवाहक रहिहें छह बेर के विश्व मुक्केबाजी चैंपियन एमसी मैरीकॉम अउर पुरुष हॉकी टीम के कप्तान मनप्रीत सिंह. एह बाति के एलान भारतीय ओलंपिक संघ काल्हु सोमार का दिने कइलसि.\nकाल्हु सोमार का दिने शेयर बाजार में तेजी के दिन रहुवे आ बैंकिंग अउऱ वित्तीय शोयरन के लिवाली से सेंसेक्स 3953 अंक आ निफ्टी 112 अंक के बढ़त लेके बंद भइल. 25 जून का बाद काल्हु सबले ऊँचाई पर बंद भइली स शेचर बाजार.\nराष्ट्रपति रहल स्वर्गवाली प्रणव मुखर्जी के बेटा आ कांग्रेस के सांसद रहल अभिजीत मुखर्जी सोमार का दिने तृणमूल कांग्रेस के झंडा उठा लिहलें.\nसुप्रीम कोर्ट के मंजूर नइखे कि कांग्रेसी टूलकिट के जाँच करावल जाव भा ओकरा पर कवनो तरह के सुनवाई में अदालत के समय बरबाद कइल जाव.\nअखिलेश यादव के समाजवादी सरकार रहला का दौरान बरीस 2014 से 2017 का बीचे बनावल गइल गोमती रिवर फ्रंट में घोटाला के जाँच करत सीबीआई अब 16 गो इंजीनियरन आ 189 फर्म के मालिक ठेकेदारन के नामजद करत दुसरका एफआईआर दर्ज कइले बावे.\nसोमार का दिने बिहार में कई लोग पानी में डूब गइल. सीवान से तीन जने, गोपालगंज से एक आदमी, रोहतास से दू आदमी, बेतिया से एकही परिवार के तीन बेकत के मौत होखे के खबर बा. एकरा अलावे ठनका गिरला से रोहतास में तीन जने आ सारण में एक आदमी के मौत होखे के खबर बा.\nकाल्हु कवनो खबर ना दिहला के अफसोस बा बाकिर अकेला आदमी बहुत अधिका कुछ कर ना पावे. रउरा लोग में से कुछ भोजपुरी आ राष्ट्र प्रेमी एह काम में लगतीं त खुशी होखीत.


बुध2सितम्बर 2020 के टटका खबर भोजपुरी में – टटका खबर\nउत्तर प्रदेश चुनाव देश-दुनिया बिहार भोजपुरी पट्टी मनोरंजन राजनीति व्यापार\nSep 3, 2020 एकमा, कुशीनगर, गोरखपुर, जातिगत राजनीति, जौनपुर, बलिया, भोजपुरी, लालू प्रसाद, विश्वविद्यालय, शेयर बाजार, संत कबीर नगर, सारण, सोनभद्र, हिन्दू एका\nलालू प्रसाद के राजद वाला गठबन्हन में शामिल रहल हिन्दुस्तानी आवाम मोर्चा अब राजग में आ गइल बा. बुध का दिने जीतन राम माँझी राजग में शामिल हो गइलें. सुशील मोदी उनुकर स्वागत करत कहलन कि लालू के भाव खतम हो गइल बा आ एही चलते उनुका गठबन्हन में भगदड़ मच गइल बा. पहिले ऊ आजु बियफे का दिने शामिल होखे वाला रहलन बाकिर बाद में अपना सरकारी आवास पर मीडिया बोला के बुधे का दिन एकर एलान कर दिहलन बिहार के मुख्यमंत्री रह चुकल जीतन राम माँझी. इहो कहलन कि अबहीं सीट बँटवारा पर कवनो बातचीत नइखे भइल.\nसंत कबीर नगर जिला के खलीलाबाद इलाका के कटबंध गाँव के एगो आदमी के लाश गाछ पर लटकल बरामद भइल बा. पुलिस के कहना बा कि पहिला नजर में ई आत्महत्या कइल लागत बा जबकि घरवालन के अनेसा बा कि ओकर हत्या कइल गइल बा.\nबिना अनुमति लालू प्रसाद से भेंज करे राँची चहुँपल बाराचट्टी विधायक समता देवी के राँची प्रशासन 14 दिन ला क्वारंटाइन कर दिहलसि. जान जाईं कि सुशील मोदी आरोप लगा चुकल बाड़न कि लालू प्रसाद जेले से आपन राजनीति चलावत बाड़न आ ओहिजे से टिकट बाँटे में लागल बाड़न.\nहिन्दुवन का बीच के एका तूड़े खातिर ओकर विरोधी जातिगत राजनीति करे में लाग गइल बाड़ें. कुछ लोग के लागत बा कि ब्राह्मण अतना बेवकूफ होखेलें कि ओह लोग के बहका के देश लूटे के अधिकार हासिल कइल जा सकेला. एह काम में तरह के तरह के लोग सोशल मीडिया में नाम बदलि बदलि के अफवाह आ जाति कलह पसारे में लागल बाड़ें. वइसनो अनेरिया हिन्दू नाम ले के एह विवाद के हवा देत बाड़ें जे हिन्दू ना हउवें.\nसोनभद्र ब्लड बैंक के दू गो कर्मचारियन के कोरोना भइल मिलला का बाद ब्लड बैंक के दू दिन ला बन्द कर दीहल गइल बा.\nबहराइच में एगो भोजपुरी फिलिम के शूटिंग बिना इजाजत करे में लागल हीरो हिरोइन समेत पाँच जने के गिरफ्तार कर लीहल गइल. एह लोग के शूटिंग देखे ला मजमा जुट गइल रहुवे आ लोग बिना मुँहजाबी लगवले आ दैहिक दूरी ना मानत मिलल लोग.\nसारण जिला में छपरा सीवान रेलखंड पर एकमा का लगे के संकाय गाँव का नियरा बनल गेट नं 66 क्रासिंग पर तैनात गेटमैन के मौत साँपे कटला का चलते हो गइल. ओह समय ऊ ड्यूटी पर रहुवे. ओकरा के छपरा अस्पताल ले गइल जहाँ से ओकरा के पटना रेफर कर दीहल गइल जहाँ ओकर मौत हो गइल.\nकुशीनगर में बनत अंतर्राष्ट्रीय हवाई अड्डा परिसर में पड़त चार गो मन्दिरन के मंगल का साँझे पूरा विधि-विधान से परिसर का बहरी स्थानान्तरित कर दीहल गइल.\nसोनभद्र जिला के अनपरा इलाका में एगो आदमी के चोर बतावत लोग ओकरा के पीट पीट के मुआ दिहलें. पुलिस एह मामिला में चार जने के गिरफ्तार कर लिहलसि.\nबलिया जिला के सुखपुरा इलाका में एगो इनार से एगो बूढ़ के सड़ल लाश बरामद भइल बा. ओकर पहचान पता करे के कोशिश हो रहल बा.\nकुशीनगर जिला के हाटा पुलिस रामपुर सोहरौना के एगो इनामी अपराधी के गौरीबाजार मोड़ के लगे से गिरफ्तार कर लिहलसि. ओकरा गिरफ्तारी पर पन्द्रह हजार रुपिया के इनाम घोषित रहुवे.\nपूर्णिया विश्वविद्यालय के कुलपति प्रोफेसर राजेश सिंह के गोरखपुर विश्वविद्यालय के कुलपति बना दीहल गइल बा. आपन कार्यभार सम्हरला का दिन से तीन बरीस ले ऊ एह पद पर रहीहें.\nजौनपुर जिला के मड़ियाहूं इलाका के सीर गाँव में एगो लड़िका नीचे गिरल 11 हजार के हाईटेशन बिजली तार से छुआ गइला का चलते झँउस गइल. बाद में इलाज का दौरान अस्पताल में ओकर मौत हो गइल. तार बिना उठवले ओहमें बिजली सप्लाई चालू कर दिहल रहे.\nबुधो का दिने देश के शेयर बाजार बढ़ती देखवलें आ 185.23 अंक बढ़ि के सेंसेक्स आ 64.75 अंक चढ़ि के निफ्टी बन्द भइल. चार्ट पर बुलिश कैन्डल बनला का बावजूद आजु साप्ताहिक वायदा सीरिज बन्द होखे वाला दिन भइला का चलते उतार चढ़ाव देखे के मिल सकेला,


जनतब, अनचिन्हार आ परिचिताह (बतकुच्चन – 184) – Anjoria\nMarch 30, 2015 Editor बतकुच्चन, भाषा 0\nजनतब, अनचिन्हार आ परिचिताह. तीनो के तीनो जान-पहचान से जुड़ल शब्द आ आजु के बतकुच्चन एकनिए पर. जनतब के जगहा हिन्दी में जंतव्य ना होखे आ हिन्दी के गंतव्य का जगहा भोजपुरी में गनतब ना भेंटाव. परिचित त हिन्दीओ में भेंटा जाई बाकिर परिचिताह भोजपुरिए में मिलेला, हिन्दी में नइखीं पढ़ले कबो. परिचिताह ना त परिचित होला ना अपरिचित. ऊ एह दुनू का बीच के होला त्रिशंकु जइसन. ना त स्वर्गे में जा सकल ना धरतिए पर लवट सकल, बीचे में लटक के रह गइल. परिचिताह आदमी लागेला परिचित जइसन बाकिर याद ना पड़े कि के ह भा कब कहाँ भेंटाइल रहे. चेहरवा देखल लागत बा बाकिर सही-सही याद नइखे पड़त. अब अइसन आदमी के अपरिचित त कहल ना जा सके आ परिचितो बतावे में जोखिम बा त एगो शब्द गढ़ा गइल परिचिताह. जे परिचित जइसन लागे, परिचय के आहट जइसन सुनाव मन-दिमाग में, जेकरा बारे में.\nअब मान लीं कि रउरा कवनो परिचिताह भेंटाइल राह-पेड़ा में. रउरा चाहत नइखीं कि ओकरा के पहचानी, त महटियावे के कोशिश करब. तबले ऊ आदमी टोक दिहलस रउरा के, का हो अनचिन्हार हो गइल बाड़ऽ का आजु? कहे के मतलब कि आजु हमरा के चिन्हे से भागत बाड़ऽ. अनचिन्हल बिना चिन्हाइल आदमी भा सामान का बारे में कहल जा सकेला बाकिर अनचिन्हार ओह आदमी के कहल जाला जे चिन्हियो के ना चिन्हे के नाटक करत होखे. अनजान माने जेकरा बारे में कवनो जानकारी ना होखो, जेकरा के जानत ना होखीं ओकरा के अनजान कहल जाई. बाकिर कई बेर अइसनो होखेला कि जानकारी त पूरा होला बाकिर चिन्हत नइखीं त ऊ अनचिन्हल होला. जइसहीं ओकरा के चिन्ह लेब त पता चली कि रउरा ला ऊ अनजान ना ह, अनचिन्हल ह. जबकि ओकरा ला हो सकेला कि रउरा अनजाने होखीं. रउरा बारे में ओकरा लगे कवनो जानकारी ना होखो.\nकई बेर होला कि रउरा बढ़िया से मालूम बा कवनो आदमी का बारे में बाकिर ओकरा के चिन्हत नइखीं. अब ऊ आदमी रउरा मिलियो जाई त रउरा ला ऊ अनचिन्हले रही, जबले केहू चिन्हवा ना देव. अनजान आदमी के चिन्हल ना जा सके. जानकारी का बाद आदमी ओकरा बारे में अपना मन-दिमाग में कवनो चिन्हासी बना लेला आ बाद में दिमाग में बनल ओही चिन्हासी का सहारे ओकरा के चिन्हत रहेला.\nई त भइल अनचिन्हल आ अनचिन्हार के चरचा. चलत चलत जनतबो के निपटावत चलीं. शादी-बिआह का चरचा में अकसर कह दिआला कि ओकर पूरा परिवार जनतब में बा. जनतब माने जेकरा बारे में जानकारी बा. अगर कवनो बात भा घटना रउरा जानकारी में बा त कहल जा सकेला कि रउरा जनतब में ई बात भा घटना बावे. आ जनतब का बारे में अउरी जाने के जरूरत ना होखे. जबले पूरा नइखीं जानत तबले जनतब में होईए ना सके. जवना भा जेकरा बारे में जानकारी होखे ऊ जनतब में होला. कुछ देर पहिले गंतव्य के चरचा कइले रहीं. संस्कृत आ हिन्दी में द्रष्टव्य आ ज्ञातव्य मिलेला. जवन देखला के जरूरत बा ऊ द्रष्टव्य आ जवना बारे में जाने के जरूरत बा तवन ज्ञातव्य. आ जनतब के कवनो दिसाईं ज्ञातव्य से नाता ना खोजल जा सके. काहे कि जनतब का बारे में जाने के जरूरत ना होखे ज्ञातव्य का बारे में होला.


यह ले अपनी लकुटि कमरिया, यह ले अपनी सोटी – Anjoria\nबहुत दुख का साथ बतावे पड़त बा कि सिनेमा भोजपुरी से जुड़ल हर खबर, भा प्रचारक लोग से मिलल हर रपट के प्रकाशित ना कइल जा सकी. काहे कि सामग्री के भोजपुरी अनुवाद करे में लागे वाला मेहनत के कवनो फायदा नइखे लउकत. मानत बानी कि हमरा भोजपुरी से लगाव बा आ एह चलते भोजपुरी से जुड़ल सामग्री पाठकन ले चहुँपावल हमार मकसद होखे के चाहीं. बाकिर जब चार गो काम में से एके गो काम पर सगरी समय लाग जाव त कुछ ना कुछ करही के पड़ी. एहसे भोजपुरी के साहित्य के प्रकाशन पर बेसी ध्यान दिहल जाई आ फिलिम से जुड़ल समाचार में काट छाँट कइल जाई.\nकारण चाहे जवन होखे बाकिर भोजपुरी प्रकाशन, प्रिंट मीडिया में भा नेट पर, चलावल आर्थिक नजरिया से फायदेमंद नइखे. लाख चाहीं कि एगो दू गो टाइपिस्ट राख के काम चलावल जाए बाकिर ओकर खरचा कहाँ से आई? आ कतना दिन ले आपन धनदाह जारी राखल जा सकेला?\nप्रचारक लोग के धन्यवाद देत अनुरोध करब कि अँजोरिया पर प्रकाशित करे ला या त भोजपुरी में सामग्री भेजीं, यूनिकोड में भा कृतिदेव में. दोसरा फांट पर भा स्कैन कर के, भा पीडीएफ फार्मेट में आइल सामग्री छाँट दिहल जाई अगर ओकर कवनो समाचार अहमियत नइखे. दोसरे अगर कवनो फिलिम निर्माता चाहत होखस कि उनका के पूरा महत्व मिले त जइसे प्रचारक से अनुबन्ध होला ओही तरह अँजोरियो से अनुबन्ध कर लीं.\nकवनो कलाकार से जुड़ल प्रचार तब ले मत भेजीं जबले ऊ खबर ना होखे. आ खबर के परिभाषा होला कि जवना बात के केहु छिपावल चाहे ऊ खबर होला आ जवना बात के छपवावल चाहे ऊ विज्ञापन. आ विज्ञापन ढेर दिन ले फोकट में ना हो सके.\nमाफ करब सभे. बाकिर उमर बढ़ल जात बा, जिम्मेदारी बढ़ल जात बा, समय घटल जात बा. एहसे कुछ ना कुछ बदलाव कइल जरूरी बा. फिल्म से जुड़ल खबर मुहुर्त पर, शूटिंग से जुड़ल खबर महीना में एक बार, हर टेरीटरी में रिलीज होखे के आ एक बेर रिलीज भइला पर. बस अतने खबर दिहल जा सकी.\nफिल्म के बैनर, फिल्मकारन, तकनीशियन आ कलाकारन के पूरा सूची एके बार भेज दीं. रिलीज से पहिले ओह फिल्म से जुड़ल बीस पचीस गो स्टिल भेज दीं. त हर केहु के ओह फिल्म का बारे में काम लायक जानकारी मिल जाई. फिलिमो के फायदा मिली आ एके बतिया सतरह बार टाइप करे से हमरो छुट्टी मिली.\nभोजपुरी सिनेमा के बात भोजपुरी में ना कर सकीं त बहुते साइट बाड़ी सँ हमार कवन जरूरत ?\nविदा लेत बानी. बदलाव आजुए से चालू हो गइल बा.\nअपने सभे के,


Bhojpuri: जब ओलम्पिक में भारत के शान बनले भोजपुरिया माटी के लाल – Danik India\nBhojpuri: जब ओलम्पिक में भारत के शान बनले भोजपुरिया माटी के लाल\nBy Danik India June 28, 2021 22 No comment\nभिन्सहरा हो गइले रहे. कय दिन के बुनी के बाद मौसम साफ भइल रहे. बीरबहादुर चा छड़ी उठवले अउर टहले निकल गइले. कुछ दूर चल के अहरा के पुल पs बइठ के बजरंगी पहलवान के राह ताके लगले. दूनो जना आर्मी में रहन. रिटायर भइले के बाद गांवे रहत रहे लोग. बजरंगी पहलवान के देख के बीरबहादुर चा उठ गइले. रोज पांच किलोमीटर घूमे के आदत रहे. घड़ी देख के दुलकी चाल में दूनो जना चल देले. बीरबहादुर चा सेना में गोलाफेंक के खेलाड़ी रहन. ऊ कहले, जब-जब ओलम्पिक खेल आवेला, तब-तब शिवनाथ बाबू के बहुत इयाद आवेला.\nऊ सात समुंदर पार मौनट्रियल ओलम्पिक में भोजपुरिया माटी के शान बढ़वले रहन. ऊ खलिहे गोड़ दउड़ के केतना मेडल जीतले रहन. 45 साल हो गइल लेकिन एकरा बाद बिहार के कवनो खेलाड़ी ओलम्पिक खेले ना गइले. बजरंगी पहलवान देशस्तर के कुश्ती में पदक जीत चुकल रहन. खेल से उनको बहुत लगाव रहे. ऊ कहले, 2021 के जापान ओलम्पिक में झारखंड के दू लइकी हॉकी में कमाल देखइहें, लेकिन बिहार खातिर ई अब्बो सपने के बात बा. शिवनाथ बाबू कइसे ओलम्पिक खेले गइल रहन ?\nभोजपुरिया माटी के लाल शिवनाथ सिंह\nबीरबहदुर चा कहले, आर्मी में बक्सर जिला के एगो खेलाड़ी रहन. ऊहे शिवनाथ बाबू के कहानी सुनवले रहन. बक्सर जिला के मंझरिया गांव में कम जोत के किसान रहन भरदुल सिंह. उनका दू लइकी अउर सात लइका रहन. शिवनाथ सिंह भरदुल सिंह के पंचवा संतान रहन. ऊ बचपन से ही बहुत तेज दउड़त रहन. खेत के आर होखे भा सघन बगइचा, ऊ लुत्ती लेखा भागत रहन. ओह घरी गांव-घर में इहे सोच रहे कि अगर लइका के बहाली मलेटरी में हो जाई तs परिवार में खुशहाली आ जाई. जे दउड़े में तेज रहत रहे ओकर मलेटरी में बहाली हो जात रहे. शिवनाथ सिंह दउड़ में बाजी मार के सेना में बहाल हो गइले. सेना में भर्ती भइला के बादो उनकर दउड़ में रुचि बनल रहल. उनकर प्रतिभा देख के सेना के एथलेटिक्स कोच ट्रेनिंग खातिर चुन लेले. एकरा बाद ऊ पांच हजार मीटर अउर दस हजार मीटर दउड़ के अभ्यास करे लगले. 1973 में एशियाई एथलेटिक्स चैम्पियनशिप के आयोजन फिलीपींस में होखे वला रहे. भारतीय टीम में शिवनाथ सिंह के भी चुनाव भइल. ऊ पांच हजार मीटर अउर दस हजार मीटर दउड़ में शामिल भइले. दूनो में सिल्भर मेडल जितले. एकर बाद उनकर नांव देश अउर दुनिया में मशहूर हो गइल. सबसे खूबी के बात इ रहे कि ऊ बिना जूते पेन्हले दउड़ लगावत रहन.\nएशियाई खेल में गोल्ड मेडल\nचलत-चलत बीरबहादुर चा से सांस तेज हो गइल रहे. तनी दम धर के कहले, एकरा बाद शिवनाथ बाबू के सितारा बुलंद होत चल गइल. 1974 में तेहरान में एशियाई खेल के आयोजन भइल रहे. पांच हजार मीटर अउर दस हजार मीटर के दउड़ में शिवनाथ बाबू फेन चुनौती पेश कइले. पांच हजार मीटर के दउड़ में गोल्ड मेडल जीत के ऊ तहलक मचा देले. ऊ इजरायल के युवाल अउर जापान के ओजावा के पछाड़ के भारत के शान बढ़वले. एह एशियाई खेल में भारत के चारे गोल्ड मेडल मिलल रहे जवना में ई भोजपुरिया जवान भी रहन. दस हजार मीटर के दउड़ में उनका सिल्भर मेडल मिलल. एकरा बाद शिवनाथ बाबू एथलेटिक्स के दुनिया के हीरो हो गइले. 1975 के एशियाई चैम्पियशिप में भी ऊ दू सिल्भर मेडल जितले. लेकिन ई प्रतियोगिता से अइला के बाद शिवनाथ बाबू मैराथन में दउड़े के फैसला कइले. ओह घरी जोगिनदर सैनी भारत के कोच रहन. उनक सलाह पs मैराथन दउड़ के अभ्यास करे लगले.\nओलम्पिक खेले खातिर चुनाव\nबीरबहादुर चा के कहानी जारी रहे. 1976 में ओलम्पिक खेल कनाडा के मौनट्रियल शहर में होखे वला रहे. भारतीय एथलेटिक्स टीम के चुनाव खातिर ट्रायल प्रतियोगिता भइल. शिवनाथ बाबू मैराथन दउड़ (42.195 किलोमीटर)2घंटा 15 मिनट 58 सेकेंड में पूरा कर के सब कोई के अचरज में डाल देले. 1960 के रोम अलम्पिक में जब इथोपिया के अबेबे बिकिला गोल्ड मेडल जीतले रहन तs उनका समय रहे2घंटा 15 मिनट 16 सेंकेड. शिवनाथ बाबू के समय एकरा से 42 सेकेंड ही अधिक रहे. अइसन जबरदस्त प्रदर्शन से उनकर चुनाव ओलम्पिक खातिर हो गइल. ऊ भारत के पहिला खेलाड़ी बनले जे ओलम्पिक मैराथन में दउड़ल रहले. शिवनाथ बाबू भी अबेबे बिकिला जइसन खलिहे गोड़ दउड़ के पदक जीतल चाहत रहन. बिकिला भी इथोपिया के सेना में शिवनाथ बाबू जइसन सैनिक रहन.\nओलम्पिक में भोजपुरिया माटी के शान\nबजरंगी पहलवान पूछले, का शिवनाथ बाबू के सरधा पूरा भइल ? तs बीरबहादुर चा कहले, 1976 के मौनट्रियल ओलम्पिक में 32 किलोमीटर के दउड़ तक शिवनाथ बाबू के स्थिति बहुत मजबूत रहे. ऊ आगा के चार प्रमुख धावक में एक रहन. उनका से आगा जर्मनी के शियरपिंस्की, 1972 के ओलम्पिक चैम्पियन फ्रैंक शॉर्टर (अमेरिका), फिनलैंड के लेसे विरेन जइसन मशहूर धावक दउड़त रहन. लेकिन एकरा बाद शिवनाथ बाबू पिछड़े लगले. जब दउड़ पूर भउल तs ऊ 72 प्रतिभागी में 11वां स्थान पs रहले. उनकर समय रहे2घंटा 16 मिनट 22 सेकेंड. ऊ आपन पहिले के सर्वश्रेष्ठ प्रदर्शन भी ना दोहरा पइले. उनके साथे दउड़ रहल शियरपिंस्की2घंटा9मिनट 55 सेकेंड में दउड़ पूरा के गोल्डमेडल जीतले रहन. चांदी के पदक जीते वला अमेरिका के फ्रैंक फोस्टर के समय रहे2घंटा 10 मिनट 45 सेकेंड. ऊ 1980 के ओलम्पिक में भी खेले गइल रहन. शिवनाथ बाबू ओलम्पिक में तs कवनो पदक ना जीत पइले लेकिन ऊ भारत के सबसे महान मैराथन धावक रहन. ऊ 1978 में2घंटा 12 मिनट में मैराथन दउड़ पूरा कर के नाया नेशनल रेकौड बनवले रहन. उनकर बनावल ई रेकौड आज ले केहू ना तूर पावल. (अशोक कुमार शर्मा वरिष्ठ स्तंभकार हैं. यह उनके निजी विचार हैं.)\nTags: Bhojpuri News Bhojpuri Bihari Players in Olympic Japan Olympic 2021 Olympic 2020 date Olympic Medal Olympics Medal Shivnath Singh\nविभागीय रिपोर्ट में खुलासा, ओवरलोड गाड़ियों से बिहार की सड़कों को पहुंच रहा 16 गुना नुकसान


बगहा – टटका खबर\nपू्णमासी राम से पाँच करोड़ रंगदारी में माँगल गइल\nबिहार के गोपालगंज से सांसद रहल कांग्रेसी नेता पूर्णमासी राम से कवनो आदमी फोन क के पाँच करोड़ रुपिया के रंगदारी मँगले बा. कहलसि कि ना दिहला पर उनुकर घर आ बगहा में उनकर मार्केटिंग काम्प्लेक्स के बम से उड़ा दिहल जाई, पूर्णमासी राम एह बाबत पटखौली थाना में आपन शिकायत दर्ज करा दिहले बाड़न.\nजानवर लदाइल तीन गो ट्रक का साथे तीन आदमी गिरफ्तार\nकैमूर जिला के भभुआ इलाका के परसिया गांव का नियरा पुलिस तीन ट्रक मवेशी जब्त कर के तीन जने के गिरफ्तार कर लिहलसि. एह मवेशियन के तस्करी क के बंगाल ले जाइल जात रहुवे. पुलिस बतवलस कि जानकारी का आधार पर पुलिस एह तीन ट्रकन के रुके के इशारा कइलसि त तीनो अउर तेजी से\nतीन गो कुख्यात डकैत सरेंडर कइले\nपश्चिम चंपारण जिला आ अगल बगल का इलाका में आतंक बनल तीन गो दुर्दांत डकैत काल्हु बगहा में पुलिस का सोझा सरेंडर कर दिहलें, साथ में असलहो सँउपले बाड़े स डकैत. बगहा के अनुमंडल पुलिस पदाधिकारी ललित मोहन शर्मा बतवलन कि सरेंडर करे वालन में दस्यु सरगना राधा यादव, ओकर भाई चुमन यादव आ रामाकांत\nसरकार विरोधी परचा का साथे छह गो संदिग्ध गिरफ्तार\nपश्चिम चंपारण जिला के बगहा रेलवे क्रांसिंग का लगे से पुलिस काल्हु छह लोग के गिरफ्तार कर लिहलसि. एह लोग का लगे सरकार विरोधी परचा मिलल. एहमें से एक जानी महिला चेतना मंच के संचालिका भारती हई आ चार गो अउर महिला आ एगो पुरुष हउवे. पुलिस एह लोग से पूछताछ करत बिया. (वार्ता)\nगंडक के कटाव से बगहा कब्रिस्तान पर खतरा\nगंडक नदी के पानी कम होखला का बीच बगहा के पुअर हाउस कब्रिस्तान कटाव का जद में आ गइल बा. एकरा पहिले दीनदयाल नगर में कटाव प्रशासन काबू में पवलसि त अब कटाव के जोर अब कब्रिस्तान का ओर हो गइल बा. प्रशासन के कहना बा कि रतनमाला आ पुअर हाउस के कटाव काबू मे\nबगहा गोलीकाण्ड का खिलाफ २७ जून के बिहार बंद\nबगहा के नौरंगिया इलाका में भइल पुलिस फायर में मरे वालन के गिनिती आठ पार कर गइल बा. काल्हु एह घटना का विरोध में बगहा में बंद रहल. एह बंद के समर्थन में भाजपा आ माले दुनु बाड़ी स. एह गोलीकांड में मरे वाला अधिका आदमी थारू रहलें. माले २७ तारीख के बिहार बंद के


आरक्षण के मुद्दा प नीतीश कुमार के सभा में हंगामा, चप्पल फेंकेवाला युवक गिरफ्तार!\nराजधानी पटना में मुख्यमंत्री नीतीश कुमार के कार्यक्रम में एगो युवक उनुका प चप्पल फेंके के कोशिश कईलस। गुरुवार के पटना के बापू सभागार में चलत जदयू छात्र संगम के दौरान मुख्यमंत्री नीतीश कुमार के सोझा मंच प एगो युवक चप्पल फेंक देलस। अचानक भईल ए घटना के बाद मुख्यमंत्री के सुरक्षाकर्मचारी तुरंत युवक के गिरफ्तार क लेले।\nबतावल जाता कि मुख्यमंत्री प भरल सभा में औरंगाबाद के रहेवाला चंदन तिवारी नाम के एगो युवक चप्पल फेंकलस अवुरी नाराबाजी कईलस। चंदन तिवारी के कहनाम बा कि आरक्षण के चलते बिहार के युवा के नौकरी नईखे मिलत अवुरी इ सब नीतीश कुमार के चलते होखता। चंदन कहले कि बेरोजगार युवा कहां जईहे? उनुका सोझा नौकरी के समस्या बा, नीतीश कुमार के आरक्षण खत्म क देवे के चाही।\nगुरुवार के बापू सभागार में जदयू छात्र संगम चलत रहे, जवना में समूचा बिहार से भारी संख्या में छात्र पहुंचल रहले। ए कार्यक्रम में मुख्यमंत्री नीतीश कुमार, जदयू के प्रदेश अध्यक्ष वशिष्ठ नारायण के अलावे प्रशान्त किशोर समेत पार्टी के कई नेता मौजूद बाड़े।\nकार्यक्रम के दौरान चंदन नाम के एगो युवक मंच प बईठल मुख्यमंत्री नीतीश कुमार के ओर चप्पल फेंक देलस। हालंकि चप्पल उनुका तक पहुंचे से पहिलही गिर गईल। अचानक भईल ए घटना के बाद मुख्यमंत्री के सुरक्षाकर्मी तुरंत आरोपी के गिरफ्तार क लिहले।\nअयीसन पहिला मौका नईखे जब नीतीश कुमार के ओर चप्पल फेंकल गईल होखे। एकरा से पहिले जनवरी 2016 में बख्तियारपुर में एगो कार्यक्रम में शामिल होखे गईल मुख्‍यमंत्री नीतीश कुमार प केहु जूता फेंक देले रहे। ओ समय कार्यक्रम में नीतीश कुमार महिला के 35 प्रतिशत आरक्षण देवे आ शराबबंदी के फैसला प बोल त रहले। हालांकि, जूता मंच के नीचे गिर गईल अवुरी नीतीश कुमार ए हमला में बाच गईले रहले।\nFirst Update: 11 October, 2018 02:21 PM


टटका खबर, मंगल, २० मार्च २०१२ | Anjoria's Weblog\nटटका खबर, मंगल, २० मार्च २०१२\nपुलिस भरती घोटाला के जाँच करे वाला आ शिवपाल सिंह के नार्को टेस्ट करवावे के सलाह देबे वाला पुलिस महानिदेशक शैलजा कांत मिश्रा आजु स्वैच्छिक सेवानिवृति खातिर आवेदन दे दिहलन. उनुकर तबादला नागरिक सुरक्षा विभाग में कर दिहल गइल रहुवे जवना से नाराज मिश्रा ई फैसला लिहले.\nअखिलेश सरकार के अनेके फैसला विवाद के जनम देबे लागल बा. बहुमत का बावजूद निर्दलीय राजा भईया के कैबिनेट मंत्री बनवला के चारो ओर आलोचना होखत बा. साथ ही अम्बरीश चन्द्र शर्मा के प्रदेश के पुलिस महानिदेशक बनवला पर सवाल उठे लागल बा काहे कि शर्मा एहो बसपा विधायक राजूपाल के हत्या का समय विवादित बन गइल रहले. दू हजार सात के चुनाव में आयोग उनुका के पद से हटा दिहले रहुवे काहे कि उनुका पर पक्षपाती होखे के अनेसा रहुवे.\nमहबुब अली के मंत्री बनवला का उपलक्ष में फायरिग करे वाला उनुका छह गो समर्थकन के सपा से निकाल दिहल गइल बा. सपा इहो फैसला लिहले बिया कि कवनो सदस्यता अभियान ना चलाई आ दोसरा पार्टी से केहू के अपना पार्टी में शामिल ना करी.\nमथुरा कासगंज रेलखंड के मेडू टीसन का लगे भइल एगो दुर्घटना में सतरह लोग मर गइल. एगो बेपहरा क्रासिंग पर एगो सवारी वाहन कासगंज पैसेंजर से टकरा गइल रहुवे.\nजइसन कि अनुमान लगावल जात रहुवे रालोद महासचिव जयंत चौधरी विधानसभा से इस्तीफा दे दिहले. ऊ सांसदे बनल रहीहें. चुनाव बेरा रालोद उनुका के अगिला मुख्यमंत्री बतावत रहुवे.\nराज्यसभा के छह सीट खातिर सात गो परचा दाखिल होखला का चलते बिहार में चुनाव करावे के पड़ सकेला. अबही शुक तकले नाम वापिस लिहल जा सकेला. राजद के समर्थन से निर्दलीय उम्मीदवार अहमद अशफाक करीम के मौजूदगी चुनाव जरूरी करा सकेला. भाजपा के जदयू के जिद्द माने के पड़ गइल आ अधिका विधायक होखला का बावजूद ओकरा जदयू के समर्थन देबे के पड़ल बा.\nकेन्द्रीय उर्जा मंत्री सुशील कुमार शिन्दे कहले बाड़न कि बाढ़ के एनटीपीसी थर्मल इकाई से बने वाली बिजली के आधा बिहार के दिहल जाई. पहिले साढ़े बारह फीसदी मिले के बात कहल जात रहुवे. दामोदर घाटी निगम से बिहार के सौ मेगावाट बिजली दिहल जाई.\nकैमूर जिला के दुर्गावती आ मोहनिया इलाका में भइल दू गो सड़क दुर्घटना में दू लोग के जान चल गइल.\nमाले के रोहतास जिला सचिव भईयाराम यादव के हत्या के आरोपी सोनू सिंह के बढ़िहा गाँव के घर के कुर्की करावल गइल. दू गो अउर आरोपी डब्लू सिंह आ मून्नू सिंह आज विक्रमगंज अदालत में आत्म समर्पण कर दिहले.\nबिहार विश्वविद्यालय के सीनेट चुनाव के अधिसूचना जारी कर दिहल गइल बा. चुनाव बीस अप्रेल के करावल जाई.\nसिवान के सिसवन प्रखंड के प्रखंड प्रमुख जगनारायण सिंह के निर्वाचन सिवान जिला के जिलाधिकारी सह दंडाधिकारी के अदालत में सुनवाई का बाद रद्द कर दिहल गइल.\nलोकसभा का बाद राज्यो सभा में राष्ट्रपति के अभिभाषण पर धन्यवाद प्रस्ताव के मंजूरी दे दिहल गइल. विपक्ष के सगरी संशोधन नामंजूर हो गइल. सपा बसपा सरकार का पक्ष में वोट दिहले जबकि तृणमूल के सांसद वाकआउट कर गइले.\nसीबीआई आजु करोड़ों रुपिया के आदर्श हाऊसिंग सोसायटी घोटाला में आदर्श सोसायटी के चीफ प्रमोटर आर.सी. ठाकुर, सेवानिवृत्त ब्रिगेडियर अउर सेना के एस्टेट अधिकारी एम.एम. वांचू, महाराष्ट्र शहरी विकास विभाग के पूर्व उपसचिव पी.वी. देशमुख आ कांग्रेस के पूर्व विधान परिषद् सदस्य कन्हैयालाल गिडवानी के आजु सबेरे गिरफ्तार कर लिहलसि. एह मामिला में आजु पहिला बेर कवनो गिरफ्तारी भइल बा.\nपुणे सत्र न्यायालय साल २००७ में एगो बी पी ओ कर्मचारी के बलात्कार कर के ओकर हत्या करे के दोषी दू गो हत्यारन के फाँसी के सजा सुनाव दिहलसि.\nओड़ीशा में नक्सलियन के अपहृत दू गो इटली नागरिकन के आजुओ रिहाई ना हो पावल काहे कि बिचवनियन का नाम पर मतभेद बनल बा. एगो बिचवनिया के ओडिशा सरकार नकार दिहलसि आ दोसरका खुदे मुकर गइल.\nतृणमूल कांग्रेस के मुकुल राय के आजु दिनेश त्रिवेदी का जगहा नया रेलमंत्री बना दिहल गइल.\nपंजाब में शिरोमणि अकाली दल के चरणजीत सिंह अटवाल के सभका एकमत राय से विधानसभा के अध्यक्ष चुन लिहल गइल. ऊ लोकसभा के उपाध्यक्ष रह चुकल बाड़े. भाजपा के दिनेश सिंह के उपाध्यक्ष चुनल गइल बा.\nप्रधानमंत्री के बयान पर शरद पवार नाराजगी जतवले बाड़न. प्रधानमंत्री राज्यसभा में कहलन कि गठबन्हन सहयोगियन का चलते कई गो जरूरी सुधान नइखे हो पावत.\nजॉर्डन चुनाव प्रबंध आ चुनाव सुधार खातिर भारत के निर्वाचन आयोग से सहायता मँगले बा. आयोग सहायता करे के भरोसा दे दिहलसि.\nअफगानिस्तान के मानवाधिकार आयोग जेल में बंद कैदियन का साथे गलत व्यवहार के आरोप लगवले बा.\nइराक के कई एक शहरन में आजु विस्फोट होखला के खबर बा जवना से नाहियो त पचास लोग के जान चल गइल बा.\nयूरोपीय संघ के एगो शिष्टमंडल आजु काठमांडू में नेपाल के प्रधानमंत्री बाबूराम भट्टराई से भेंट कइलसि.\nएशिया कप क्रिकेट प्रतियोगिता में आजु बंगला देश श्रीलंका के हरा दिहलसि आ एकरा साथही फाइनल खेले के भारत के सपना टूट गइल.\nएएफसी टूर्नंमेंट में पिछला बेर के चैम्पियन उत्तर कोरिया तुर्कमेनिस्तान के दू बनाम एक गोल से हरा के फेर चैम्पियन बन गइल.\nयोजना आयोग के उपाध्यक्ष मोंटेक सिंह आहलुवालिया कहलन कि साल २००४-०५ आ २००९-१० का बीचे पांच साल में गरीबी में डेढ़ फीसदी सालाना दर से कमी आइल बावे.\nमुंबई शेयर बाजार के सूचकांक में तीन दिन के गिरावट का बाद आजु मामूली बढ़त देखे के मिलल. सेंसेक्स ४३ अंक चढ़ के बंद भइल. रुपिया आजु डॉलर का मुकाबले तीन पइसा कमजोर पड़ गइल.\nस्टेट बैंक किंगफिशर के करजा ना दिहलसि.


(मंगल, 8 नवंबर)\nहरिद्वार में होखत गायत्री महाकुंभ मे भगदड़ मचला का चलते सोलह लोग के मौत हो गइल बा. एहमें चार लोग यूपी के बतावल जात बा. मरे वालन में सबले बेसी औरत बाड़ी सँ. उत्तराखंड सरकार दू दू लाख रुपिया मुआविजा के एलान कइले बिया.\nप्रदेश भर में आजु तहसील पर मतदाता मेला लगा के नया मतदाता के नाम जोड़े के कार्यक्रम चलावल गइल. अब एगारह तारीख के जिला मुख्यालयन पर मतदाता मेला लगावल जाई. एकरा बाद मतदाता सूची में नाम चढ़ावे खातिर तारीख ना बढ़ावल जाई.\nजौनपुर जिला के अखड़ो घाट पर गोमती नदी पर आ मनहन थान घाट पर सई नदी पर पुल बनावल जाई. आजु मंगल का दिने दुनु पुल के शिलान्यास प्रदेश के रेशम आ वस्त्रोद्योग मंत्री जगदीश नारायण राय कइले. पुल दू साल का भीतर तइयार हो जाये के बतावल जात बा.\nउप्र में डीआईजी मिश्रा के चार दिन बाद अस्पताल से छुट्टी मिल गइल. सरकार का खिलाफ बयान दिहला का बाद उनुका के मानसिक रूप से असंतुलित बतावल जबरिया अस्पताल में डाल दिहल गइल रहे.\nयूपी विधानसभा चुनाव में कांग्रेस खातिर प्रचार करीहें उमर आ फारुख अब्दुल्ला.\nअमर सिंह के कहना बा कि उनुका के उत्तर प्रदेश में अगिला साल होखे वाला विधानसभा चुनाव से अलगा राखे खातिर साजिश रचल जात बा. इहो कहलन कि उप्र के विभाजन खातिर प्रस्ताव ले आवसु मायावती.


खबर भोजपुरी में (अतवार, 25 जनवरी 2015) – टटका खबर\nखबर भोजपुरी में (अतवार, 25 जनवरी 2015)\n(शनिचर, 24 जनवरी के खबर)\nगणतंत्र दिवस परेड-2015 के फुल ड्रेस रिहर्सल में शामिल उत्तर प्रदेश के झांकी.\nअमरीकी राष्‍ट्रपति बराक ओबामा तीन दिन के भारत यात्रा पर अतवार का भोरे चहुँपिहें. उनुका संगे उनकर पत्नी मिशेल ओबामा, बड़का अधिकारी आ अमरीकी उद्योगपतियन के एगो समूहो आवत बा. ओबामा के ई तिसरका आ राष्ट्रपति के रूप में दुसरका भारत यात्रा ह. ओबामा अबकी के गणतंत्र दिवस समारोह के मुख्य अतिथि बाड़ें आ पहिला बेर एह मौका पर अमरीकी राष्ट्रपति के बोलावल गइल बा. दिल्ली चहुँपला पर उनकर पारंपरिक स्वागत राष्ट्रपति भवन में होखी. राजघाट जा के के महात्मा गाँधी के समाधि पर फूल चढ़इहें आ एगो पौधा लगइहें. दुपहरिया में पीएम मोदी संगे लंच पर बातचीत होखी. साँझ के राष्ट्रपति संगे बातचीत आ रात्रि भोज में शामिल होखीहें. सऊदी अरब के शाह का शोक सभा में शामिल होखे का चलते उनकर आगरा कार्यक्रम रद्द कर दिहल गइल बा.\nप्रधानमंत्री नरेंद्र मोदी आ अमरीकी राष्‍ट्रपति बराक ओबामा मंगल 27 जनवरी का दिने आकाशवाणी से ‘मन की बात’ कार्यक्रम में मिलजुल के राष्‍ट्र के संबोधित करी लोग. एकरा के सगरी रेडियो स्टेशन आ एफएम गोल्ड रात 8 बजे से प्रसारित करीहें.\nबिहार जदयू में मनभेद बढ़ले जात बा आ मुख्यमंत्री जीतन राम मांझी के पक्ष आ विपक्ष में गुटबाजी बहुते तेज हो गइल बा. जदयू के राष्ट्रीय अध्यक्ष शरद यादव आज मुख्यमंत्री जीतन राम\nमांझी आ पार्टी के प्रदेश अध्यक्ष वशिष्ठ नारायण सिंह संगे अलग-अलग बंद कोठरी में बात कइलन. वशिष्ठ नारायण सिंह मानत बाड़न कि जदयू मुसीबत का दौर से गुजरत बिया. ओने\nलोजपा नेता चिराग पासवान कहतारें कि अइसन माहौल में जीतन राम के इस्तीफा दे देबे के चाहीं काहें कि ऊ कवनो काम नइखन कर पावत.\nआरा व्यवहार न्यायालय में भइल बम धमाका में मरल ओरत के पहचान हो गइल बा. ऊ बलिया के रीना गोंड़ रहुवे. ओकरा लाश का बगल में मिलल धमाका का बेरा काम करत रहुवे आ एकर जाँच हो रहल बा.\nजम्‍मू कश्‍मीर में सरकार बनावे खातिर भाजपा से बतियावे के बात सकारत पीडीपी के कहना बा कि एह गठबन्हन खातिर पाकिस्तान से बातचीत शुरु करे के आ राज्य से सशस्‍त्र बल वि‍शेषाधिकार कानून हटावे के शर्त बा आ पीडीपी अपना कोर इसू से समझौता ना करी. साथ ही ओकर इहो चाहना बा कि राज्य के मुख्यमंत्री कवनो मुसलमाने होखे काहे कि जम्मू कश्मीर में मुसलमानन के बहुमत बा. एह सोच के विरोध होखे के चाहीं बाकिर सेकूलर जमात चुप्पी लगवले बा. अगर इहे बात कवनो दोसर राज्य कहे कि एहिजा मुसलमान मुख्यमंत्री ना होखे काहें कि एहिजा हिन्दूवन के संख्या ज्यादा बा त सगरी सेकूलर जमात कुकुर बझाँव करे में लाग जाई.\nदिल्‍ली विधानसभा चुनाव खातिर नाम वापसी के आखिरी दिन रहल. अब सात फरवरी के चुनाव आ मतगिनती दस फरवरी के होखी. राज्य में तीनो बड़का गोल आपन प्रचार तेज क दिहले बा. एह दौरान भाजपा अध्यक्ष अमित शाह के कहना बा कि एहिजा निश्चित भाजपा के जीत होखी. कहलन कि हाल के चुनाव में मिलल जीत कवनो लहर का चलते ना, भाजपा के कार्यकर्तन का मेहनत का चलते भइल बा. एह बीच आजु रालोद नेता अनुराधा चौधरी आ आआपा सदस्य एजाज अमर खान भाजपा में शामिल हो गइले.\nप्रधानमंत्री जन धन योजना के मिलल शानदार सफलता खातिर पीएम मोदी सगरी बैंकन के बधाई भेजले बाड़ें. अबले साढ़े एगारह करोड़ से अधिका लोग एह योजना में खाता खोल चुकल बा. आ अब महज आधा फीसदी परिवारन के खाता नइखे खुलल. ओहु परिवारन के खाता खोलवावे में लागल बाड़ी सँ बैंक. एह सगरी खातन के आधार कार्ड से जोड़ दिहल जाई.\nचुनाव आयोग के नोटिस के जवाब देत आआपा गोल के नेता अरविंद केजरीवाल कहले बाड़न कि ऊ वोट देबे खातिर घूस लेबे खातिर उकसावत ना रहलन. उनकर त इहे कहना रहल कि घुस देबे वाला गोल के वोट ना देहब सभे.\nसैयद मोदी अंतरराष्ट्रीय बैडमिंटन टूर्नामेट के महिला वर्ग के फाइनल में सायना नेहवाल के मुकाबला स्‍पेन के कैरोलीन मरिन से होखी. लखनउ में आज खेलल मैचन में सायना थाईलैड के निचोन जिंदापोन के आ मरिन भारत के पी वी सिंधु के हरा के फाइनल में चहुँपल बाड़ी. पुरुष वर्ग के फाइनल श्रीकांत आ परुपल्‍ली कश्‍यप का बीचे होखी. श्रीकांत एच एस प्रणय के आ कश्‍यप डेनमार्क के विक्‍टर एक्‍सेलसन के हरा के फाइनल में चहुँपले. ओने ऑस्‍ट्रेलियन ओपन में भारत के महेश भूपति आ ऑस्‍ट्रेलिया के जर्मिला गजदोसोवा के जोड़ी मिक्‍स्‍ड डबल्‍स के पहिलके दौर में हार के बाहर हो गइल.\nप्रधानमंत्री नरेन्‍द्र मोदी आजु नई दिल्ली में 24 गो बचवन के वीरता के राष्‍ट्रीय पुरस्‍कार दिहलन.\nजम्मू कश्मीर में गणतंत्र दिवस का मौका पर सुरक्षा के चाक चौबन्द इंतजाम का बावजूद लोग दहशत में बा. सभे आतंकी हमला के चेतावनी आ अफवाहन का चलते सकपकाइल बा.\nपिछला प्रधानमंत्री मनमोहन सिंह के बेटी दमन सिंह कहली कि पता ना काहे लोग उनुका के मौनी बाबा कहेला. जबकि अइसन बात ना रहल. ऊ बस बिना बात के बात ना करत रहनी आ अब उनुकर कहल बातन के एगो बटोर किताब का शक्ल में प्रकाशित करइहें दमन सिंह.\nलंदन में ओह मकान के जहाँ कबो बाबा साहब अंबेदकर रहत रहलन महाराष्ट्र सरकार खरीदे जात बिया. एकरा के पैंतीस करोड़ में खरीदे के योजना बा आ 14 अप्रेल के जनता खातिर खोल दिहल जाई एह मकान के.\nNews in Bhojpuri, आरा बम धमाका, खबर भोजपुरी में, बलिया\nखबर भोजपुरी में (शनिचर, 24 जनवरी 2015)\nखबर भोजपुरी में (सोमार, 26 जनवरी 2015)\n#holi #cartoon #pawantoon pic.twitter.com/iJo802np2q\n— pawan toon (@pawantoon) March 21, 2019


लालू प्रसाद – Page2– टटका खबर\nकपड़ा कारोबार से टैक्स ना हटी – कहलन लालू प्रसाद\nकपड़ा पर वैट बढ़ोतरी का खिलाफ दू दिन से बिहार के कपड़ा व्यवसायियन के हड़ताल जारी बा. एह हड़ताल के रेडिमेड कपड़ा कारोबारीओ साथ देत बाड़े. एही प राजद अध्यक्ष लालू प्रसाद के बयान अइल बा कि कपड़ा पर टैक्स वापिस ना लिहल जाई काहे कि सरकार सोच समुझ के ई फैसला कइले बिया.\nआरा-छपरा के बीच बनत गंगा नदी पर नयका पुल त जल्दिए बन जाई बाकिर एह पुल पर आवाजाही शुरु होखे में समय लागे वाला बा काहे कि एह पुल पर जाए ला जमीन नइखे भेंटात. आरा ओरि 16 किलोमीटर लमहर पहुँच पथ होखे के बा आ छपरा ओरि 1 किलोमीटर के. दुनू ओर जमीन के\nलालू के तबियत खराब\nराजद नेता लालू प्रसाद के तबियत खराब हो गइल बा आ उनुका के मुंबई के अस्पताल में भरती करावल गइल बा. बतावल जात बा कि आपरेशन करे के जरूरत पड़ सकेला.


When A child Born Sohar is sung on the occassion Bhojpuri - Bhojpuri: नया बच्चा के जन्म प गावल जाला सोहर- खेलवना – News18 हिंदी\nसंतान के जन्म भईला पर गावे वाला लोकगीत के सोहर कहल जाला. एह गीतन में संतान के जन्म, उत्सव आ जन्म संबंधित कहानी के गावल जाला. सोहर माने होखेला सोहिला माने निक लागल. कृष्णदेव उपधिया लिखले बाड़न कि सोहर शब्द के व्युत्पत्ति संस्कृत के शोभन से भईल बा.\nLast Updated : January 13, 2022, 17:43 IST\nजे सोहिला आ सोहल से होत आखिर में सोहर बन गइल. सोहर के कई जगहा मंगल गीत भी कहल जाला-\nगावहु ए सखि गावहु , गाइ के सुनावहु हो .\nसब सखि मिलि जुलि गावहु, आजु मंगल गीत हो .\nगोस्वामी तुलसीदास भी रामचरितमानस में मंगल गीत गावे के उल्लेख कईले बानी-\nगावहि मंगल मंजुल बानी .\nसुनि कलरव कलकंठ लजानी ‘ ॥\nसंतान के जन्म भइला प पास-पड़ौस के मेहरारू लोग इकट्ठा होके नव प्रसूता के मनोरंजन आ संतान के मंगल कामना खाति गीत-गवनई करेला , इहे सोहर कहाला. जे छठी भा बरही भईला प बंद हो जाला.\nसोहर के जदि प्रायोगिक माने आ अर्थ देखल जाउ त ई वंश के प्रगति के उत्सव ह. आ भारत एगो पितृसत्तात्मक देश ह. एहिजा वंश बढावेवाला पुत्र के मानल जाला हालाँकि अब ई कुल्ह धारणा टूटता. बाकि ई परंपरा से चलल आवत रहे एह से कहीं ना कहीं सोहर मूल रुप से लइका के जनम से जुड़ गइल बा .\nसोहर के दू गो रुप होला , एगो पूर्व पीठीका , दुसरका उत्तर पीठीका . पूर्व पीठीका में बच्चा के जनम से पहिले प्रसुता के ले के गीत गावल जाला. जेकरा मे पुत्र जन्म के लालसा रखे वाली मेहरारू, गर्भ के वेदना से व्याकुल मेहरारू, मंगल कामना में हाथ जोड़ैत सास आदि के वर्णन होखेला. जइसे-\nसुपुलि खेलत तुहु ननदी\nमोर पियारी ननदी रे\nए ननदी आपन भईया देइ न बोलाई\nहम दर्द बेयाकुल रे.\nउत्तरपीठिका में संतान जन्म के बाद, माता-पिता के आनंद, सास के खुसी, संतान के रोवाई आदि के वर्णन होखेला. जइसे-\nजुग जुग जिअसु ललनवा\nभवनवा के भाग जागल हो\nललना लाल होई हैं,\nकुलवा के दीपक,\nमनवा में आस जागल हो .\nउत्तर पीठिका के खेलवना भी कहल जाला. खेलवना के संबंध खेलावे से बा . खेलवना शुद्ध रुप से लइका भा लइकी के भइला प ही गावल जाला . कभियो कभियो खेलवना जन्म के पहिरहु गवा जाला बाकिर शाब्दिक अर्थ भी समझल जाओ त लईका के तबही खेलावल जा सकेला जब ओकर जन्म हो जाए. तब महतारी, घर के बड़-बुजुर्ग से ले के टोला-मोहल्ला के बच्चा-बड़ सब लईका के खेलावेमें बाझल रहे ला. मने दुनो प्रकारके गीतन के विषय संतान जन्म ही ह.\nसोहर के प्रधान विषय श्रृंगार ह. एगो लोकगीत में प्रसूता, संतान के जन्म से पहिले आपन मन के भाव कहतारी-\n“सावन के सवनइया आंगन सेज डाली ले हो .\nए पिया फुलवा फुलेला करइलिया गमक मन भावेला लो ॥”\nबाकिर एकरा में करुण रस आ वियोग-विरह रस के भी प्रचुर मात्रा रहेला . बांझ मेहरारू के अक्सरहा तिरस्कार के दंश झेले के परेला. यह दर्द के वर्णन निम्न पंक्तियन में कुछ अइसे भईल बा-\nसासु कहेली बांझ ननद विनदावासी हे\nआरे विधि जेकर बारी बियाही, से ही घर से निकालेले हो\nसोहर गवावे के कुछ अऊरो रीति-रिवाज बा. समृद्ध घर मे पुत्र जन्म भईला प पंवरिया नचावे के प्रथा बा. ई लोग श्रीरामचंद्र जी के जन्म होखला के कथा नाच- गा के सुनावेलन. संतान के जन्म, उत्सव के के अवसर होखेला एहि से नाच- गान के ई प्रथा प्राचीन काल से चलत आ रहल बा. बाकिर अब ई प्रथा धीरे- धीरे कम होत जात बा.\nभोजपुरी में सोहर के बहुत बड़हन क्षेत्र बा , एह विधा के व्यापकता अतना बा कि एह में गंगा गीत से ले के छठ गीत तक के छवंक रहेला . गंगाजी से बेटा मांगत , छठ माई से बेटा बेटी मांगत , अदितमल से बेटा मांगत, संझा पराती के कुछ गीत , गंगा गीत , छठ गीत , पिड़िया के गीतन में बहुत समानता मिलेला . एह विधा के व्यापकता खलिहा पुत्र जनम से नइखे बलुक , ओह से जुड़ल सामाजिक , आर्थिक , व्यवहारिक आ पारिवारिक जिनगी के बात सोहर के गीतन में मिलेल.\nलोकगीत बनावत घड़ी लोक कवि छंद विधान प ध्यान ना देलन. एहि बात सोहर प लागू होखेला. बाकिर एकरा गावे में गेयता के कवनो बाधा न होखे काहे से कि गावे घरी मेहरारू लोग कहीं ह्रस्व के दीर्घ बना देवेला त कहीं दीर्घ के ह्रस्व बना देवेला. कहीं अक्षर के कमी भईल त अपना ओरी से अक्षर जोड़ देवेला लोग. एह गीतन में तुक भी ना होखे. सोहर असल मे लय प्रधान होखेला. लय से गावे के कारण ई कुल्ह गीत सुने में खूब निमन आ सरस लागेला.\n(संजय शास्वत वरिष्ठ पत्रकार हैं, आलेख में लिखे विचार उनके निजी हैं.)


पैतृक संपत्ति में बेटी के अधिकार मँगीहें रिंकू घोष – Anjoria\nभोजपुरी फिल्म ‘सईंया ड्राईवर बीबी खलासी’ में भोजपुरी के नंबर वन अदाकारा रिंकू घोष अपना किरदार में पैतृक संपत्ति में बेटी के अधिकार के बात उठइहें. पैतृक सम्पत्ति में बेटी के अधिकार के बात करे वाली ई पहिला भोजपुरी फिल्म होखी. हिंदीओ में एह मुद्दा पर बनल कवनो फिल्म जानकारी में नइखे. एह फिल्म में एहू बात के चरचा बा कि आजु पइसा कइसे हमनी के रिश्ता के गर्माहट कम करत बा. पइसा का पाछा भागत हमनी के समाज कतना संवेदनहीन हो गइल बा, वगैरह. बाकिर थोड़िका धन का लालच में अपना खून के रिश्ता ताक पर राख देबेवाला एह समाज में दुलरियो बिया जेकरा ला रिश्ता अबहियो पइसा से बढ़ि के बा, आ जे जियते रिश्ता ना मुअलो रिश्ता निबाहत बिया.\n‘सईंया ड्राईवर बीबी खलासी’ फिल्म के कहानी में दुलरिया के पति के हत्या कर दिहल जात बा आ ओकर पिता ओकरा के नइहर वापिस ले आवत बाड़न. एहिजा ओकर दुनु भाई आ भउजाई ओकरा के बहुते प्यार से राखत बा बाकिर जसहीं पिता ओकरा गुजारा खातिर डेढ़ बिगहा ज़मीन दुलरिया का नामे कर देत बाड़न, उहे भाई-भउजाई ओकर दुश्मन हो जात बाड़े. तरह-तरह के उपाय से ओकरा के भगावे चाहत बाड़े जेहसे कि ओह लोग के जमीन बाचल रहि जाव. लेकिन उहे बहिन हर कदम पर अपना भाईयन के परिवार खातिर समर्पित रहत बिया.\nमशहूर कहानीकार रामधारी सिंह दिवाकर के लिखल कहानी में बहुत जोड़-घटाव करके एगो निकहा पटकथा बनवले बाड़े निलय उपाध्याय. ऊ बहुते खूबसूरती से वर्तमान आ अतीत के पेश कइले बाड़न, अंजनी कुमार के निर्देशन बढ़िया बा आ फिल्म परिवार का साथे बईठ के देखे लायक बा.\nफिल्म नवंबर में प्रदर्शित होखेवाली बा.\nनायक ना खलनायक हईं …


टटका खबर, अतवार, वैशाख अन्हरिया षष्ठी, 2078 विक्रमी – टटका खबर\nMay 2, 2021 अदार पूनावाला, आईपीएल, कोरोना, कौशाम्बी, चंपारण, पंचायत चुनाव, मिथुन चक्रवर्ती, मिर्जापुर, मुख्तार अंसारी, विधानसभा चुनाव, शहाबुद्दीन, सारण\nआजु कुछ देर बाद चार गो राज्य विधानसभा आ एगो केन्द्र शासित प्रदेश पुड्डुचेरी विधानसभा चुनाव में पड़ल मतन के गिनिती शुरु होखे जा रहल बा. अनुमान बा कि असम, पश्चिम बंगाल आ पुड्डुचेरी में भाजपा नीत गठबन्हन के जीत होखी. केरल में अब तक के इतिहास पलटत बँवारा गोल फेरु सत्ता में आ जाई आ तमिलनाडु के ऊँट कवना करवट बइठी अबहीं ले थाह नइखे लागत. जान जाईं कि केरल के चुनाव पर राहुल गाँधी के बहुते उमेद रहुवे. उमेद के कारण उनुकर योग्यता ना हो के केरल में हर चुनाव में सरकार बदले के परंपरा रहुवे. बाकिर राहुल के प्रताप अइसन निकलल कि ओहिजा के परंपरा बदल गइल अबकी. देखल जाई कि राहुल के समर्थक एह चुनाव परिणामन पर कवन रुख लेत बाड़ें.\nयूपी के तीन तल्ला पंचायत चुनावो के मतगणना आजु होखे जा रहल बा. विपक्षी दल पूरा जोर लगवले रहलें कि कवनो तरह से एह चुनाव के रोकवा दीहल जाव. चुनाव ना रोक पवलें त अब मतगणना रोके पर आपन जोर लगा दिहलें. मामिला सुप्रीम कोर्ट ले पँहुच गइले बाकिर ओहिजो से उनुका असफलते हाथ लागल बा. अब आजु पंचायत चुनाव के मतगणना हो डाई आ देर रात ले सगरी परिणामो आ जाई.\nअपना प्रमुख सचिव अरुण कुमार सिंह के कोरोना से भइल मौत का बाद बिहार सरकार काल्हु शनीचर का दिने भारतीय प्रशासनिक सेवा के 1985 बैच के बड़हन अधिकारी त्रिपुरारी शरण के प्रमुख सचिव बनावे के एलान क दिहलसि. साथ ही छह गो अउरिओ अधिकारियन के तबादला कइल गइल बा.\nसीवान के आतंक आ राजद के सांसद रहल शहाबुद्दीन के काल्हु कोरोना के मौत मिल गइल. अठारह बरीस से जेल में बन्द शहाबुद्दीन पर अनेके क्रूर हत्यन के आरोप रहुवे. दू गो नवहियन के त ऊ तेजाब से नहवा के मुअववले रहुवे. ओकरा मौत का बाद राजद गोल में बहुते दुख पसर गइल बा. लालू के जमानत के खबर पर शहाबुद्दीन के मौत घइलन पानी डार दिहलसि.\nकाल्हु भाजपा के स्टार प्रचारकन में शामिल अभिनेता मिथुन चक्रवर्ती पश्चिम बंगाल के राज्यपाल जगदीप धनखड़ से राजभवन में मुलाकात कइलन. कहलन कि ई शिष्टाचार भेंट रहुवे आ एहमें कवनो राजनीतिक पेंच खोजल बेकार बाति बा.\nकोरोना के महामारी का बावजूद देश में आर्थिक गतिविधियन में कवनो कमी नइखे आइल ई एह से बुझात बा कि जीएसटी राजस्व संग्रह में तेजी के रुख बरकरार बा. अप्रैल महीना में कर संग्रहण रिकार्ड 1 लाख 41 हजार 384 करोड़ रुपिया के भइल बा.\nपश्चिम चंपारण जिला के भीतहा इलाका में जिगनही पंचायत के पूर्व पंचायत समिति सदस्य पचास बरीस के हीरा यादव के मौत संदेह वाला हालात में हो गइल बा.\nसारण जिला में गोलडेनगंज-सोनपुर टीसनन का बीच अवतार नगर टीसन का लगे शनीचर का दिन ट्रेन से गिर के पचास बरीस के एगो औरत के मौत हो गइल. ओकर पहिचान नइखे हो पावल.\nकौशांबी जिला के मोहब्बतपुर पैसा इलाका में एगो किशोरी से कुकर्म करे के आरोपी के पुलिस गिरफ्तार कर के जेल भेज दिहले बिया. औने दोसर खबर बा कि शीतला धाम कड़ा कोतवाली इलाका में गंगा नहाए गइल तीन गो नवही शनीचर का दिने डूब गइलें. दू जने के लाश त मिल गइल बा बाकिर तिसरका के तलाश जारी बा.\nमिर्जापुर जिला के मड़िहान इलाका के करौदा गांव में अपना नइङर आइल एगो औरत अपना लइका का साथे तालाब में डूब मरल. कारण के पता नइखे.\nयूपी में बढ़त कोरोना छूत का घेरा में मुख्तार अंसारी के अइला के खबर त रहबे कइल, अब सुने में आवत बा कि आजम खान आ उनुकर बेटो कोरोना छूताह हो गइल बाड़े.\nदेश के बड़हन उद्यमी अदार पूनावाला अपना परिवार समेत इंगलैण्ड चलि गइल बाड़न आ अब कुछ समय ले ओहिजे रहीहन. कहले बाड़ें कि कुछ प्रभावशाली लोग हिन्दुस्तान में उनुकर रहल मुश्किल क दिहले बाड़े आ मजबूरन उनुका इंगलैण्ड आवे के फैसला करे के पड़ल. हालांकि केन्द्र सरकार उनका के वाई श्रेणी के सुरक्षा दे दिहले रहुवे बाकिर लगाताल सुरक्षा का घेरा में रहत आपन उद्यम चला पावल उनुका मुश्किल लागल होखी.\nबल्लेबाज कीरोन पोलार्ड ने नाबाद 87 रन के सहारे मुंबई इंडियंस शनीचर का दिने भइल आईपीएल मैच में चार विकेट से चेन्नई सुपरकिंग्स के हरा दिहलसि.\nटटका खबर, शनीचर, वैशाख अन्हरिया पंचमी, 2078 विक्रमी


मेहरारू चाही मिल्की व्हाईट में सीमा सिंह के डांस ब्लास्ट – Anjoria\nडांसिंग क्वीन सीमा सिंह का बारे में कहल जाला कि भोजपुरी फिलिम बिना रील के त बन सकेला बाकिर सीमा सिंह के आयटम बिना ना. ओही डांसिंग क्वीन सीमा सिंह के जलवा अब भोजपुरी फिल्म ‘मेहरारू चाही मिल्की व्हाईट’ में देखे के मिली. निर्देशक मिथिलेश झा के एह फिल्म में सीमा सिंह डांस ना ‘डांस ब्लास्ट’ कइले बाड़ी.\nहालही में फिल्म ‘जंग’ खातिर सीमा सिंह के डांस वाल ड्रेसे सात लाख रुपिया के रहल. आ जेही ओह आयटम नंबर में सीमा सिंह के डांस के शूटिंग देखल सबही के ज़ोर के झटका लागल.\n‘मेहरारू चाही मिल्की व्हाईट’ फिलिमो के आयटम नंबर खातिर तेज लाईट, हाई वोल्टेज म्यूजिक अउर साथ में एह बिजुरिया सीमा सिंह के नान स्टॉप डांस सभकर गोड़ थिरका दिहले रहुवे.


टटका खबर (मंगल, 18 अगस्त 2015, देश दुनिया) – टटका खबर\nइलाहाबाद हाईकोर्ट मंगल का दिने एगो बड़हन फैसला सुना के सरकार आ ओकरा कर्मचारियन के जान सूखा दिहले बावे. आदेश दिहले बावे कि सरकार अपना सगरी नौकरशाहन आ कर्मचारियन ला जरूरी बना देव कि ओह लोग के पालित सरकारी स्कूले में पढ़ीहें आ जे प्राइवेट स्कूलन में पढ़ाई ओकरा तनखाह से स्कूल के फीस के बराबर रकम काट के सरकारी स्कूलन पर खरच कइल जाई. अदालत के मंशा बा कि एहसे सरकारी स्कूलन के हालात सुधरी आ जरुरी बहाली आ निर्माण समय पर करवावल जाई.\nबिहार के आरा में एगो सरकारी कार्यक्रम में पीएम नरेन्द्र मोदी बिहार खातिर सवा लाख करोड़ के स्पेशल पैकेज के एलान करत बिहार के मुख्यमंत्री नीतीश कुमार पर उनकर नाम लिहले बिना जोरदार हमलो बोल दिहलें. बाकी जवन बाचल तवना के सहरसा में बोलावल भाजपा के रैली में पूरा कर दिहलन. कहलन कि जब बिहार बीमारू राज्य नइखे रहि गइल त बेर बेर पैकेज काहे माँगल जात बा. एहिजा कुछ लोग के ताव अतना अधिका बा कि राहत खातिर गुजरात के जनता के भेजल सहायतो लवटा दीहल गइल. कहलन कि केन्‍द्र सरकार बिहार के भाग्य बदले के फैसला क लिहले बिया आ रउरा सभे के आशीर्वाद चाहीं भाजपा के जेहसे ई काम कइल जा सको.\nइस बीच प्रधानमंत्री कार्यालय से बतावल गइल बा कि सवा लाख करोड़ के स्पेशल पैकेज के आधा से अधिका रुपिया सड़क आ पुल बनावे पर खरच कइल जाई. इहो बतावल गइल कि एह राशि में प्रधानमंत्री जन-धन योजना, प्रधानमंत्री सुरक्षा बीमा योजना, प्रधानमंत्री जीवन ज्‍योति बीमा योजना, अटल पेंशन योजना, गरीबी रेखा से नीचे रहे वालन के मुफ्त रसोई गैस कनेक्‍शन आ स्‍वच्‍छ विद्यालय अभियान जइसन योजना पर होखे वाला खरच शामिल नइखे आ ऊ एह पैकेज से अलगा से कइल जाई.\nपीएम मोदी के आरा में भोजपुरी में बोललो पर भोजपुरियन के दुखत घाव फेरु नोचा गइल. काहे कि भाजपा के वादा रहुवे कि मोदी के सरकार बनला पर भोजपुरी के 8वीं अनुसूची में शमिल करा दीहल जाई. बाकिर सुने में आवत बा कि एह काम खातिर बनावल कमिटी एकरा खिलाफ आपन रिपोर्ट दिहले बिया. कमिटी में शामिल सगरी हिन्दी वाला भोजपुरी का खिलाफ राय दिहले बाड़े.\nएह घरी पाजामा कुरता में लउकेवाला कांग्रेसी नेता राहुल गाँधी अमेठी में कहलन कि देश के पायजामा वालन के सरकार चाहीं जे आम आदमी ला काम करो. कहलन कि शर्ट के सरकार बनो, चप्पल के सरकार बनो, आ कुर्तापाजामा के सरकार बनो. राहुल के कहना बा कि मोदी सरकार सूटबूट के सरकार ह.\nउत्तर प्रदेश लोक सेवा आयोग के अध्यक्ष अनिल यादव पर अब फर्जी डिग्री राखे के आरोप लागल बा. कहल जात बा कि जब ऊ स्थायी अध्यापक रहलन त ओही दौरान ऊ विधि स्नातक आ पीएचडी के डिग्री कइसे ले लिहलन.\nगाजीपुर जिला के बहरियाबाद इलाका में एगो दरोगा के घूस लेत घरी रंगे हाथ भ्रष्टाचार निरोधक इकाई ध लिहलसि आ कार्रवाई करत जेल भेज दिहलसि.\nअयोध्या में अस्थायी रुप से बनावल गइल श्रीराम जन्मभूमि पर विराजमान रामलला के मंदिर के नया तिरपाल से ढके के काम शुरु हो गइल बा. एह काम ला फायर प्रूफ तिरपाल बनावे के जिम्मा आईआईटी रुड़की के विद्यार्थियन के दीहल गइल बा.\nमंगलो का दिने यूपी विधानसभा के दुनू सदन के कार्यवाही में बाधा पड़ल आ दुनू सदन में प्रश्नकाल ना हो पावल. हालांकि सरकार एही हल्लागुला में आपन अनुपूरक बजट पास करवा लिहलसि.\nभदोही जिला के औराई इलाका में नेशनल हाईवे पर बाबूसराय का नियरा मंगल दुपहरिया एगो सड़क हादसा में तीन जने के मौत हो गइल आ सात जने घवाहिल हो गइले. एह लोग के वाराणसी आ इलाहाबाद के अस्पताल में भरती करावल गइल बा.\nमंगल का दिने बिहार आ यूपी में अनेके जगहा बरखा भइला के खबर बा. कुछ इलाकन में अगिला तीन दिन में बाढ़ आवे के चेतावनी दीहल गइल बा.\nपीएम मोदी के स्पेशल पैकेज का बारे में नीतीश कुमार कहलन कि कहीं एकरो हाल काला धन वाला पन्द्रह लाख जइसन मत हो जाव आ बाद में कह दीहल जाव कि ऊ त जुमलेबाजी रहुवे. सेना के एक रैंक एक पेंशन खतम करे वाली इन्दिरा गाँधी के नाती राहुल गाँधीओ मोदी पर कमेंट करे से बाज ना अइलन आ कह दीहलन कि जब एक रैंक एक पेंशन वाला एलान नइखन लागू करत त एह पैकेजो के कवन भरोसा. कहलन कि लोग के बहलावे फुसलावे खातिर एह तरह के बयान दीहल मोदी के आदत हवे.\nजम्‍मू-कश्‍मीर के बारामूला जिला के सोपोर इलाका में आजु मंगल का दुपहरिया में दू गो आतंकी सुजोरश्री दरगाह का बाहर पुलिस पोस्‍ट पर हमला कइले आ एगो पुलिस वाला समेत दू जने के मौत हो गइल.\nमंगलो का दिने जम्‍मू कश्‍मीर में सीमा पार से होखत पाकिस्‍तानी गोलीबारी जारी रहल बाकिर केहू के मरल भा घवाहिल भइला के खबर नइखे आइल.\nछत्‍तीसगढ़ के आदिवासी इलाके बस्‍तर के बीजापुर जिला में मंगल का दिने बासगुड़ा का नियरा सीआरपीएफ के टीम पर नक्सलियन के हमला से एगो जवान के मौत हो गइल. ओने झारखंड में रांची आ खुंटी जिला के सीवान पर दुलमी गांव में नक्‍सलियन से मुठभेड़ में एगो पुलिसकर्मी शहीद हो गइल. एगो नक्सलियो के मरइला के खबर बा. रांची के सीनियर एसपी प्रभात कुमार के घवाहिल होखहु के खबर बा.\nहिमाचल प्रदेश का कुल्‍लू जिला में मणिकरण में गुरूद्वारा का लगे एगो बड़हन चट्टान गिरला से नाहियो त दस गो तीर्थयात्रियन के मौत हो गइल आ करीब दर्जन भर लोग के अस्पताल में भरती करावल गइल बा.\nराष्‍ट्रपति प्रणब मुखर्जी के पत्‍नी शुभ्रा मुखर्जी के लमहर बीमारी का बाद मंगल का भोरे अस्पताल में निधन हो गइल. उनकर अंतिम संस्कार बुध का दिने सबेरे दस बजे लोधी रोड शवदाह गृह में करावल जाई. उनका निधन पर सभे लोग आपन शोक संदेश भेजले बा.\nदिल्ली के पटियाला हाउस कोर्ट से इजाजत ले के मंगल का दिने आतंकी नवेद के पॉलीग्राफी टेस्ट भइल जवना में ऊ मान लिहलसि कि ऊ पाकिस्तानी हवे आ लश्कर कैंप में 50 गो अउरी नवहियन का साथे ओकरो के ट्रेनिंग दीहल गइल रहुवे.\nउलटा चोर कोतवाल के डाँटे वाला अंदाज में पाकिस्तान के कहना बा कि एनएसए लेवल के बातचीत में ऊ पाकिस्तान के घरेलू मामला में भारत के दखलअंदाजी के बात उठाई.\nजंतर मंतर पर प्रदर्शन करत सैनिकन से दिल्ली पुलिस माफी मंगले बिया. सेना के जवानन के धरना स्थल से हटावे में कुछ पुलिस वाले बदसलूकी कइले रहुवन. पुलिस कहलसि कि आगे से ऊ आपन गलती सुधारे के कोशिश करी.\nभारतीय फिल्म अभिलेखागार के साल 1935 में बनल बंगला फिलिम ‘देवदास’ के बेशकीमती काॅपी बांगलादेश का फिल्म अभिलेखागार से मिल गइल बा.\nभारतीय क्रिकेट टीम के विकेट कीपर दिनेश कार्तिक आ स्‍कवॉश खिलाड़ी दीपिका पल्‍लीकल के दू बेर बिआह होखी. मंगल का दिने एह लोग के शादी ईसाई रीति रिवाज से भइल काहे कि दीपिका ईसाई हई. ओकरा बाद 20 अगस्त का दिने दुनू जने के हिन्दू रीति रिवाज का मुताबिक शादी करावल जाई. एह लोग के सगाई दू बरीस पहिलही हो चुकल रहुवे.\nऑल इंडिया उलमा बोर्ड के राष्ट्रीय महासचिव अल्लामा बुनई हसनी के कहना बा कि प्रधानमंत्री नरेंद्र मोदी गुफ्तार-ए-गाजी हउवें आ अगर कामो के गाजी बन जासु त भारत शांति के केंद्र आ समृद्ध देश बन जाई बाकिर लागत नइखे कि अइसन हो पाई.\nरेटिंग एजेन्सी मूडीज के कहना बा कि खराब मानसून का चलते एह साल भारत के विकास दर अब घट के साते फीसदी रह जाई. पहिले ओकर अनुमान साढ़े सात फीसदी विकास बतवले रहुवे. एह खबर का बाद शेयर बाजार में बिकवाली के दौर शुरु हो गइल आ मंगलो का दिने बाजार टूट के बंद भइल.\nश्रीलंका में भइल 15 वां आम चुनाव के परिणाम बता दिहलसि कि ओहिजा से महिन्‍दा राजपक्षे के युग खतम होखत बा. यूनाइटेड नेशनल पार्टी के नेता आ मौजूदा प्रधानमंत्री रानिल विक्रमसिंघे फेरू संसद में सबले बड़का गोल के नेता बन के उभरल बाड़न. 225 सदस्य वाली संसद में उनुका गोल के 106 सीट मिलल बा आ कुछ विपक्षी सदस्यन के सहयोग से उनकर सरकार फेरू बन जाए के पूरा उमेद बा. प्रधानमंत्री नरेन्‍द्र मोदी रानिल विक्रमसिंहे के जीत पर बधाई दिहलन आ कहलन कि आशा बा कि भारत आ श्रीलंका के बीच संबंध अउरी पोड़ होखी.\nबांग्लादेश पुलिस अलकायदा से जुड़ल तीनगो आतंकियन के गिरफ्तार कइले बिया. एहनी के मास्टर माइंड एगो ब्रिटिश नागरिको गिरफ्तार आतंकियन में शामिल बा.\nपाकिस्तान-अफगानिस्तान सीमा पर सुरक्षा बल हवाई हमला क के नाहियो त 15 गो आतंकियन के मार गिरावल गइल बा.


रवि – मनोहर के आंधी तूफ़ान के मुहूर्त भइल – Anjoria\nगुंडईराज फेम लेखक निर्देशक रवि भूषण आ फिल्म एडिटिंग व्यवसाय से फिल्म निर्माण करे उतरल निर्माता मनोहर कुमार के फिल्म “आंधी तूफ़ान” के संगीतमय मुहूर्त महाशिवरात्रि का दिने मुंबई के एम फॉर यू स्टूडियो में करावल गइल. एह मौका पर मशहूर फिल्म वितरक प्रदीप सिंह, हरीश जायसवाल समेत फिल्म जगत के अनेके नामी गिरामी लोग मौजूद रहल. “आंधी तूफ़ान” में पवन सिंह, विराज भट्ट, चांदनी चोपड़ा, आनंद मोहन, मनोज टाइगर मुख्य भूमिका में बाड़े. दू गो अउरी अभिनेत्रियन के चुनला के काम अबही बाकी बा.\nनिर्देशक रविभूषण के कहना बा कि “आंधी तूफ़ान” के खासियत ई बा कि एह फिल्म में पहिला बेर पवन सिंह आ विराज भट्ट साथ साथ परदा पर नज़र अइहे. निर्माता मनोहर कुमार कहलन कि फिल्म एक्शन, इमोशन आ ड्रामा के संगम होखी.\nबतावल गइल कि फिल्म के शूटिंग जल्दिये शुरू होखी.


Will the UP elections in Unnao be just the name Bhojpuri - Bhojpuri में पढ़ें- का उन्नाव के नांव रही यूपी के चुनाव? – News18 हिंदी\nबनारस के मंडुआडीह चउक पs चुनाव के चरचा चलत रहे. अजीतेश कहले, अबकी चुनाव में उन्नाव सीट, चरचित सीट बन गइल बा. एह सीट के लड़ाई नारी सम्मान से जुड़ गइल बा. उन्नाव कांड में अदालत तs आपन फैसला सुना चुकल बा, अब जनता जनार्दन के बारी बा.\nLast Updated : January 27, 2022, 17:40 IST\nपीड़ित लइकी के मतारी (आशा सिंह, कांग्रेस) के चुनाव लड़े से इशुबेस्ड पोलटिक्स के माहौल बन रहल बा. दीपेन्दु कहले, हर सिक्का के दू पहलू होला. उन्नांव रेप कांड इंसानियत के नांव पs कलंक बा. पूर्व बिधायक कुलदीप सेंगर एकर जुर्म में उमिरकैद के सजा काट रहल बाड़े. कुलदीप सेंगर के बेटी ऐश्वर्या सेंगर के भी आपन अलग दर्द बा. उनकर आरोप बा कि कांग्रेस ऊन्नांव कांड के राजनीतिक इस्तेमाल कर रहल बिया. भोट खातिर भावना के उभारल जा रहल बा. हमहूं तs लड़की हईं, लेकिन हमरा खिलाफ कवन कवन ना फूहर बात कहल जा रहल बा ! का प्रियंका गांधी के नारा (लड़की हूं, लड़ सकती हूं) के इहे मतलब बा ?\nपीड़िता के भावनात्मक संदेश\nअजीतेश, दीपेन्दु के बतकही में मुन्ना बनारसी भी कूद गइले. कहले, का उन्नाव में आशा सिंह के सपा अउर बसपा के भी समर्थन मिल गइल बा ? काल्हे हम मोबाइल पs एगो वीडियो देखनी हंs. एकरा में पीड़ित लइकी, उन्नाव से कंडिडेट ना देवे खातिर अखिलेश यादव अउर मायावती के धन्यवाद दे रहल बाड़ी. कुलदीप सेंगर परिवार के कवनो अदिमी के टिकट ना देवे खातिर ऊ सीएम योगी के भी धन्यवाद कहले बाड़ी. एह वीडियों में ऊ आपन माई आशा सिंह (कांगरेस) के जीतावे के भी अपील कइले बाड़ी. बहुत लोग के कहनाम बा कि कांग्रेस के एगो बड़ नेता के इशारा पs पीड़ित लइकी ई वीडियो से भावनात्मक संदेश दिहल गइल बा. कांगरेस पs इमोशनल कार्ड खेले के आरोप लाग रहल बा. कुछ लोग के कहनाम बा कि चुनावी राजनीति के बीच में पीड़ित लइकी के ना ले आवे के चाहीं. मुन्ना बजरंगी के बात पs अजीतेश कहले, पीड़ित लइकी के काहे ना बोले के चाहीं ? उनका एह सिस्टम से जवन सदमा लागल बा, का ओकर दर्द भी कहे के अधिकार नइखे ? अगर ऊ शिकायत ना करीहें तs ई समाज अउर सिस्टम सुधरी कइसे ? एकरा खातिर चुनाव ही सबसे सटीक मौका बा. अब, जनता के अदालत में भी तs फैसला जरूरी बा.\nसेंगर के उमिरकैद के बाद भी जीतल रहे भाजपा\nअजीतेश के बात पs दीपेन्दु कहले, का चुनाव से हर सामाजिक समस्या के समाधान मिल सकेला ? कुलदीप सेंगर कवनो समर्पित भाजपाई ना रहन. पहिला बेर 2002 में बसपा से उन्नाव के बिधायक बनल रहन. फिर 2007 में सपा से बांगरमऊ के बिधायक बनले. 2012 में सेंगर के भगवंत नगर से सपा के टिकट मिलल अउर जीतले. बाद में सेंगर के सपा से बिबाद हो गइल तs ऊ भाजपा में आ गइले. 2017 में सेंगर भाजपा के टिकट पs बांगरमऊ सीट से बिधायक बनले. उन्नाव रेप कांड में गिरफ्तारी के बाद भाजपा उनका के पाटी से निकाल देले रहे. 2019 में जब सेंगर के उमिरकैद के सजाय मिलल तs उनकर बिधायकी खत्म हो गइल. 2020 में बांगरमउ सीट पs उपचुनाव भइल. उन्नाव रेप कांड से पूरा देश दहल गइल रहे. पूरे देश में धरना-परदरशन के तांता लाग गइल रहे. योगी सरकार पs सवालिया निसान लाग गइल रहे. एह उपचुनाव में महिला सुरक्षा अउर कानून बेवस्था, बड़का मुद्दा रहे. भाजपा इहां से श्रीकांत कटियार के खाड़ा कइले रहे. कांग्रेस से आरती वाजपेयी कंडिडेट रहीं. कांग्रेस के महिला उम्मीदवार महिला सम्मान के मुद्दा उठा के चुनाव लड़ल रही. ओह घरी सपा अउर बसपा भी ईहां से कंडिडेट देले रहे. चुनाव भइल तs जनता भाजपा के पक्ष में फैसला सुनवलस. भाजपा के श्रीकांत कटियार के बंपर भोट (71,381) मिलल रहे. जब कि आरती बाजपेयी 39,983 भोट ही मिलल रहे. मतलब जनता के सेंगर से तs नाराजगी रहे लेकिन भाजपा से ना.\nनिरभया के माई चुनाव लड़े से कर देले रही इंकार\nमुन्ना बनारसी कहले, अब पीड़ित लइकी के मतारी (आशा सिंह) उन्नाव सदर सीट से चुनाव लड़ रहल बाड़ी. एह सीट पs 2017 में भाजपा के पंकज गुप्ता जीतल रहन. ईहां भाजपा अउर कांग्रेस में जोरदार लड़ाई बा. आशा सिंह के राजनीति में उतरे के फैसला केतना असरदार हो सकेला, एकर नतीजा अभी देखे के बाकी बा. कवनो अइसन पीड़ित परिवार के चुनाव लड़ल आसान ना होखे. 2020 में बहुत चर्चा चलल रहे कि निरभया के माई कांगरेस के टिकट पs अरविंद केजरीवाल के खिलाफ चुनाव लड़े वला बाड़ी. (उनको नांव भी आशा ही बा.) इहां तक कि कांगरेस नेता कीर्ति आजाद निरभया के माई के चुनाव लड़े खातिर बधाई भी दे देले रहन. लेकिन निरभया के माई चुनाव लड़े से इंकार कर देले रही. ऊ कहले रही, हमरा कांगरेस ही ना बलिक कवनो राजनीतिक दल में तनिको दिलचस्पी निइखे. ओह घरी कांगरेस के कोशिश नकाम हो गइल रहे. लेकिन 2022 में ‘उन्नाव कार्ड’ कांग्रेस के राजनीति के ‘आशा’ बन गइल बा. मुन्ना बनारसी के बात पs दीपेन्दु कहले, हां, कहल भी जाला कि किरकेट अउर राजनीति, संभावना के खेल हs. अजीतेश भी एह बात पs हुंकारी भर देले.\nTags: Bhojpuri News, Mp up chunav, Unnao News, UP Chunav 2022


भोजपुरी में रम गइले राम मिश्रा – Anjoria\nअपना दमदार अभिनय से दर्शकन क दिल जीते वाला सफल अभिनेता राम मिश्रा अब पूरा तरह से भोजपुरी सिनेमा में व्यस्त हो गइल बाड़न. लगभग 35 गो हिंदी फिलिम में अभिनय कइला का अलावे राम मिश्रा अनेके गुजराती, मराठी आ छत्तीसगढ़ी फिलिम “जरत हईं जिया मोरा” में अपना अभिनय प्रतिभा के जलवा जारी रखलन.\nबात कइल जाव भोजपुरी फिलिमन के त राम मिश्रा के फिलिमन में अबही ले “जाड़े में बलमा प्यारा लगे”, “गर्दा गर्दा कइले बाडू जब से भईलू सायन”, “मोरा बलमा छैल छबीला” आ “रंगबाज़” वगैरह शामिल बाड़ी सँ. विराज भट्ट आ रानी चटर्जी अभिनीत फिल्म “घात” जल्दिए रिलीज होखे वाली बा. राम मिश्रा “रंगबाज़” आ “कालिया” का बाद करने के तुरते दिव्या इंटरप्राईजेज के “तिलक तराजू और तलवार” खातिर साइन कर लिहल गइलन. एह फिल्म के शूटिंग जल्दिये जौनपुर में शुरु होखे वाला बा.\n( अपना न्यूज के रपट)


‘छिछोर बलमा’ रिलीज़ ला तइयार – Anjoria\nApr 27, 2014 छिछोर बलमा\nकोबरा एंटरटेनमेंट के बैनर तले बानी फिलिम ‘छिछोर बलमा’ के शूटिंग हाल ही में पूरा भइल आ अब पोस्ट प्रोडक्शन के कामो लगभग पूरे होखे वाला बा. अगिला महीना एकरा के रिलीजो क दिहल जाई.\n‘छिछोर बलमा’ में वीरेंद्र कुमार मुख्य किरदार के भूमिका कइले बाड़न. वीरेंद्र कुमार एहसे पहिले ‘भाई हो तो अइसन’ आ ‘नंदू निकम्मा’ में दर्शकन का सोझा आ चुकल बाड़ें आ दर्शक उनका के पसंदो कइले रहन.\n‘छिछोर बलमा’ से कलाकार जेई आ पायल सिंह अपना फिलिमी करिअर के शुरुआत करीहें. दुनू के काम एह फिलिम में बढ़िया रहलबा. त्रिलोकी चौबे एकर निर्देशन करत बाड़ें. अनेके हिंदी फिलिम निर्देशित क चुकल त्रिलोकी चौबे के ई पहिला भोजपुरी फिलिम ह.\nपूरा शूटिंग मुंबई में भइल बा. कहानी पूरा तरह से कॉमेडी फैमिली ड्रामा के बा. अइसन फिलिम शायद अबही ले भोजपुरी में देखे के नइखे मिलल.\nएहमें कुल ९ गो गाना बा जवना के संगीत विनय बिहारी आ राजेश गुप्ता के बा. गाना नवहियन के पसंद ध्यान में राखत बनावल बा. भोजपुरी फिलिमन में कॉमेडी के तड़का त पड़त आइल बा बाकिर पहिला बेर पूरा फिलिमे कॉमेडी प बनल बा.\nनिर्माता – जे .ऐ.अहसानी, निर्देशक त्रिलोकी चौबे, सिनेमेटोग्राफर निमेश.\nमुख्य कलाकार – वीरेंद्र कुमार, जेई, प्रतिभा पाण्डेय अउर पायल सिंह.


बतकुच्चन – ४३ – Anjoria\nJan 18, 2012 बतकुच्चन\nमहुआ बीनत लछमिनिया के देखनी, हर जोतत महिपाल, टिकठी चढ़ल अमर के देखनी, सबले नीमन ठठपाल ! नाम कई बेर सार्थक ना हो पावे आ नामित आदमी भा संस्था भा चीझु नाम का हिसाब से ना चलि पावे. बाकिर एकर मतलब इहो ना होला कि नाम हमेशा गलते होखेला. कई बेर नाम पूरा सार्थक हो जाला. एगो भोजपुरी कहाउत ह कि “बाप के नाम साग पात बेटा के नाम परोरा” ! ई तब कहाला जब बेटा बाप से कई मामिला में आगा निकल जाला. बाकिर तबहियो “बापे पूत परापत घोड़ा बहुत नहीं त थोड़ा थोड़ा” वाला कहाउत एकदमे गलत ना हो जाव. अइसहीं संस्कृत के तृण के दुनिया में बहुते रूप देखे के मिलेला. दूबो एक तरह के घास ह त बाँसो घासे ह. आ सबले बड़की बात कि मूंजो घासे के एगो प्रजाति हऽ. अब देखीं तृण के तीन गो रूप त अतने में लउक गइल बाकिर हमार मकसद तृण के चरचा करे के कम मूंज के चरचा करे के बेसी बा आजु. मूंज अइसन घास होले जवना के जानवरो ना खासु आ एह चलते ऊ पसरत बढ़त चलि जाला जहाँ मौका मिले. बाकिर मूंज एकदम से बेकारो घास, भा तृण, ना ह. मूंज के कई तरह से इस्तेमाल होला. मूंज के रसरी बनेला, मूंज से पलानि छवाला जवना तरे गरीब गुरबा अपना के सुरक्षित राखेले बरखा पानी से. जेकरा लगे औकात बा से त मूंज से छवला का बाद ओहपर नरिया खपड़ा राखि देला. बाहरो से सुंदर आ भितरो से सुरक्षित, आरामदेह. बाकिर जे लोग मूंज से काम करेला ओकरा के इस्तेमाल करेला, ओह लोग के तनी सावधानो रहे के पड़ेला. मूंज हवे त तृण भा घास बाकिर ओकर कोर किनारी अतना धारदार होला कि तनी मनी गफलत होखते राउर हाथ काट के राख दी. तब पता ना चली कि घासो अतना चोख कइसे हो सकेला बाकिर पूछीं उनुका से जिनकर हाथ मूंज नाम के तृण से कटा गइल होखे. आ उनुकर हालत वइसन हो गइल होखे कि बुझाव ना कि का करीं, काहे कि एह कैच ट्वेंटी टू में “उगिलत आन्हर, निगलत कोढ़ी” के दुविधा बनि जाला. आ तब एगो दोसर भोजपुरी कहाउत याद आ जाला कि “पड़लन राम कुकुर का फेरा खीचि खाँचि ले गइलसि खाला.” हम त आराम से बतकुच्चन करे में लागल बानी बाकिर पूछीं उनुका से जिनका खातिर एगो अउरी कहाउत कहल जाला, “बुझेला चिलम जवना पर चढ़ेले अंगारी.” अब चलत चलत एके गो बात कहब कि हमरा कवनो बाति के राजनीतिक मतलब मत निकाली सभें. बाकिर आगा राउर मरजी !


Actress zeenat Aman life Story in Bhojpuri Read full article - Tech Review Anand\nActress zeenat Aman life Story in Bhojpuri Read full article\nएक बार ओह गांव में बांध के इंजीनियर राजीव आवत बाड़ें आ उनके नजर रूपा पर पड़त बा, उ उनसे अउरी उनके सुंदर स्वर से प्यार करे लागत बाड़ें. रूपा के असलियत से अंजान राजीव रूपा से बियाह करके जब ओकरा के घरे लियावत बाड़ें त राज खुलत बा अउरी उनके ई सब धोखा बुझात बा. बाकिर अंत में राजीव आपन जान पर खेल के रूपा के जान बचावत बाड़ें आ उनके अपना लेत बाड़ें काहें कि प्यार रूप से ना रूपा से रहे, ओकरा आत्मा से रहे.\nई त रूपा बनल जीनत अमान के फिल्मी कहानी ह बाकिर उनके असली जीवन में एकरा विपरीत भइल. जीनत जब फिल्मन में अइली त ओकरा से पहिले मॉडलिंग में आपन नाम कर लेहले रहली. काफी सुंदर काया अउरी रूप के मालकिन जीनत अमान 1970 से फिल्मन में डेब्यू कइली. उनके पहिला फ़िल्म रहे ‘द एविल विदिन’. अगिले साल 1971 में उनके फ़िल्म हलचल आइल जवन बहुत हिट भइल आ जीनत के फेर बढ़िया रोल मिले लागल. उनके एही साल फ़िल्म हरे रामा हरे कृष्णा आइल जवना के एगो गीत दम मारो दम अभियो हिट बा. एह फ़िल्म से जीनत के बहुत पहचान मिलल. फेर फ़िल्म यादों की बारात आइल जवन सुपरहिट रहल. उनके ओह दौर के हिट फिल्म रोटी कपड़ा मकान, छैला बाबू, हम किसी से कम नहीं, द ग्रेट गैम्बलर आदि रहे. साल 1978 के सत्यम शिवम सुंदरम आ डॉन उनका करियर के बेहतरीन फ़िल्म मानल जाला. अइसन अउर भी फ़िल्म उनका झोली में गिरित बाकिर किस्मत कवनो अउर मोड़ लेके आवे वाला रहे. जीनत के करियर उठान पर रहे तबे उनके ओह बेरा के हिट हीरो संजय खान से प्यार हो गइल. संजय पहिले से शादीशुदा रहलें अउरी उनके लइका भी रहले सन. ऋतिक रौशन के पूर्व पत्नी सुजैन खान अउरी अभिनेता जायद खान उनकरे सन्तान ह लोग.\nसंजय के बार बार मना कइला के बादो जीनत ना मनली आ उनसे बियाह करे के कहली. इहे उनके जीवन के गलत फैसला रहे. संजय बियाह कइलें बाकिर ई बियाह 1978 में होकेअगिले साल टूट गइल. ई बियाह जीनत खातिर चैन ना बल्कि हरानी लेके आइल. दुनु जाना में बियाह के बादे झगड़ा होखे लागल, बात हाथापाई तक पहुँच गइल. अंत में बियाह टूट गइल बाकिर बात इहवें ना रुकल. मीडिया के कई गो रिपोर्ट के हिसाब से 1980 में संजय खान उनके होटल में कवनो फिल्म के डिस्कशन खातिर बोलवलें. उहाँ जब उ गइली त संजय के पहिला मेहरारु जरीन खान भी मौजूद रहली. संजय खान जीनत अमान के मारे लगलें अउरी बहुत मरलें. उनके मेहरारु जरीन संजय के अउरी हौंसला बढ़ावत रहली. एह हिंसा में जीनत के आंख भी खराब हो गइल आ बहुत चोट आइल. जीनत ई बात बाद में मीडिया के बतवली. बाकिर उनका साथे जवन ज्यादती भइल, एगो मर्द के खोखर मर्दानगी के देखावा भइल आ एगो औरत भी एह में शामिल भइल…ई सच में बहुत दर्दनाक बा. अइसन केहू के साथे ना होखे के चाहीं.\nजीनत अमान एगो अभिनेत्री रहली आ ओकरा से पहिले एगो स्त्री भी. ई जवन कुछ भइल उनका जीवन के साथे करियर पर भी असर छोड़लस. बाकिर 1981 में उ फ़िल्म लावारिस में अमिताभ बच्चन के साथे नजर अइली आ ई फ़िल्म सुपरहिट भइल. ओकरा बाद 1982 में क्राइम ड्रामा अशांति आइल. 1983 में उ ट्रिपल रोल वाला फिल्म कइली जवन उनका अभिनय के एगो बढ़िया रंग देखवलस. फ़िल्म के नाम रहे महान. ई फ़िल्म बॉक्स ऑफिस पर औसत प्रदर्शन कइलस. एही साल उनके फ़िल्म पुकार ले शूटिंग शुरू भइल जवन अगिला साल रिलीज भइल लेकिन फ़िल्म कुछ खास कमाल ना देखवलस. जीनत अमान के करियर में अब 70 के दशक वाला चार्म ना रहे. उ फ़िल्म ‘हम से है जमाना’ आ जागीर में विशेष तौर पर लउकली. ओकरा बाद उ अपना दुसरका शादी में व्यस्त हो गइली.\nउ 1985 में अभिनेता मजहर खान से बियाह कइली. बियाह के बाद उनका पति के मर्जी से उ फिल्मन से दूरी बना लिहली. उनसे उनके दुगो बेटा भइले सन. हालांकि एह बियाह से जीनत खुश ना रहली बाकिर उ मजहर खान के मृत्यु तक ई बियाह निभवली आ बाल बच्चन के पोसली. ई बात जीनत 1999 के एगो शो में कहले भी रहली. अब जब उनके पति नइखन त उ अपना लइकन के साथे रहेली. जीनत हालांकि 2000 के पहिले भी छोट मोट रोल कइली बाकिर ओकरा बाद कइगो फ़िल्म में लउकली. उ पिछला साल के फ़िल्म पानीपत में भी नजर अइली. जीनत एगो कॉमर्शियल थिएटर प्ले में कस्तूरबा गांधी के टाइटल रोल निभावे वाला बाड़ी आ कुछ वेबसिरीज में भी नजर अइहें.\nTags: Bhojpuri News, Zeenat aman\nBirthday anniversary prem nath was brother in law of…\nCategories Entertainment Tags actress, Aman, article, Bhojpuri, Bhojpuri Articles, Bhojpuri News, Bollywood Actress, Bollywood Heroine, full, life, News in Bhojpuri, read, Story, zeenat, zeenat Aman, zeenat Aman life Story Post navigation\nSidharth Malhotra and Kiara Advani to perform together in Vicky Kaushal Katrina Kaif Wedding ps


टटको में टटका खबर : 30 अक्टूबर 2014, बियफे – Anjoria\nOctober 31, 2014 Editor खबर 0\nबियफे का भोर मे उगत आदित्य के अर्घ देके चार दिन चलेवाला महापर्व छठ के समापन हो गइल.\nत्रिनिदाद आ टोबैगो में एगो भारतीय मूल के लड़िकी के क्लास मे तबले आवे से मना क दिहल गइल जब ले ओकरा हाथ में लागल मेंहदी के रंग छूट नइखे जात. मेंहदी लगावल ओकरा बहुते महँग पड़ गइल.\nफुटबाल के इंडियन सुपर लीग के पुणे का शिव छत्रपति स्टेडियम में भइल मैच में सचिन तेंदुलकर के टीम केरला ब्लास्टर्स एफसी2बनाम 1 गोल से एफसी पुणे सिटी के हरा दिहलसि.\nउत्तर प्रदेश परिवहन आयुक्त के आदेश का बाद राज्य भर में हर वाहन पर चमके वाला टेप लगावल जरुरी बना दिहल गइल बा. एकरा से रात का अन्हार में होखे वाला सड़क हादसा कम होखे के उमेद बा.\nरोहतास जिला के विक्रमगंज इलाका में टेहटी पुल का लगे नहर मेश डूब के दू जने के मौत के खबर बा.\nअनुकंपा का आधार पर नौकरी पावे का लालच में आजमगढ़ जिला के जीयनपुर इलाका के मझउआ गाँव में दू गो बेटा मिल के अपना बाप के हत्या क दिहले. मरे वाला लेखपाल रहलन.\nदिल्ली के जामा मस्जिद के शाही इमाम अपना बेटा के नायब इमाम बनावे का मौका पर होखेवाला अयोजन खातिर भारत के पीएम नरेन्द्र मोदी के नइखन नेवतले बाकिर अपना करीबी पाकिस्तान के पीएम नवाज शरीफ के नेवता भेजले बाड़न. शाही इमाम के एह हरकत के जतने आलोचना कइल जाव कम रही.\nतीस साल पहिले 31 आक्टूबर का दिने भारत के पीएम रहल इंदिरा गाँधी के हत्या के बरखी का मौका पर भइल हजारों सिक्खन के हत्यो के बरखी ह. आजु भारत सरकार ओह समय मारल गइल हर सिक्ख के परिवार के पाॅच पाॅच लाख रुपिया के मुआविजा देबे के एलान कइले बिया.\nसरदार वल्लभभाई पटेल के जयंती का मौका पर 31 अक्टूबर का भोर में देश भर में ‘रन फार यूनिटी’ के दौड़ लागी. दिल्ली में राष्ट्रपति भवन में राष्ट्रपति एह दौड़ के हरी झशडी देखइहें.\nइलाहाबाद में बुध का दिने भइल विस्फोट के जाॅच में फोरेशसिक टीम लागल बाड़ी सँ. अनेसा जतावल जात बा कि बर्दवान धमाका जइसने कुछ मत होखत होखे एहिजो.\nदेश के शेयर बाजार बियफे का दिने अइसन झूमलें कि रिकार्ड स्तर पर चहुँप गइले. हालांकि बाद में तनिका नीचे आ के सेंसेक्स 27,346.33 पर आ निफ्टी 8,169.20 पर बंद भइल.\nवाराणसी में6नवम्बर का दिने कार्तिक पूर्णिमा का मौका पर होखे वाला देव दीपावली खातिर शहर के सगरी होटल, गेस्ट आफिस, नाव वगैरह अबहिए से फुल बुक हो गइल बाड़ी सँ. एह दिन प्रधानमंत्री मोदीओ आ सकेंले.\nबिहार के मुख्यमंत्री जीतन राम माँझी के पत्नी छठ मईया से अपना पति के कुर्सी बनवले राखे के मनता मँगली.\nसुप्रीम कोर्ट आजु भाजपा नेता सुब्रह्मण्यम स्वामी के खिलाफ चेन्नई के अदालत में मानहानि के मामिला के सुनवाई पर रोक लगा दिहलसि. ई मुकदमा जयललिता पर कइल टिप्पणी का चलते चलावत जात बा.\nबुध का दिने दिल्ली के नेहरू स्टेडियम में भइल फुटबाल के इंडियन सुपर लीग मैच में दिल्ली डायनामोज के मैच बरोबरी पर छूटल.


प्यार के रंग में नचीहें संजय पांडे – Anjoria\nभोजपुरिया खलनायक संजय पांडे अब ‘रंग दे प्यार के रंग में’ फिलिम में खलनायक के किरदार करत डांसो करत लउकीहें. फिल्म के शूटिंग पिछला दिने पूरा हो गइल आ अब एकर डबिंग होखत बा. एही दौरान निर्माता रामजनक जायसवाल के मन कइल कि काहे ना एहमें संजय पांडे पर एगो खास गाना फिलिमा लिहल जाव. संजय पांडे से पूछल गइल त चउंक के कहलें शूटिंग पूरा भइला का बाद कवन गाबा. बाकिर निर्माता के दबाव पर संजय पांडे तइयार हो गइलें आ एगो एडीशनल आयटम नम्बर फिलिमा लिहल गइल फिलिम ला.\nसंजय पांडे एह घरी हर बड़का बैनर का फिलिम में खलनायकी करत नजर आवत बाड़ें. पिछला दिने बिट्टू सरदार क फिल्म ‘रिक्शावाला आई लव यू’ क शूटिंग चांदीवली स्टूडियो में आ जगदीश शर्मा निर्देशित ‘एक बिहारी सौ पर भारी’ क शूटिंग मड आईलैण्ड में पूरा करवलें. दुनु में दिनेश लाल यादव ‘निरहुआ’ के मुख्य भूमिका बा. ‘सपूत’ आ ‘लहू के दो रंग’ फिलिमो में संजय पांडे मुख्य खलनायक बाड़ें.


भोजपुरी परदा पर दक्खिन भारत के सायरन मधु शर्मा के जलवा – Anjoria\nदक्खिन भारत के अनेके सुपरहिट फिलिमन के अदाकारा रहल मधु शर्मा के जलवा एह घरी भोजपुरीओ परदा पर खूबे चलत बा. मशहुर निर्माता अभय सिन्हा आ टी०पी० अग्रवाल के बनावल आ अनिल अजिताभ निदेशित ‘एक दुजे के लिए’ से भोजपुरी परदा पर इंट्री मारे वाली मधु शर्मा अब रविकिशन संगे दयाल निहलनी के लवस्टोरी फिलिम ‘छपरा के प्रेम कहानी’ में लउकीहें.\nमधु शर्मा एगो अउर भोजपुरी फिलिम “दुल्हे राजा” में निरहुआ के नायिका बाड़ी. साथही मधु शर्मा भोजपुरी के टीवी चैनलनों के पहिला पसंद बन गइल बाड़ी. पिछला फगुआ का समय मधु शर्मा अंजन टी॰वी॰ आ रिलायंस बिग मैजिक दुनु चैनल पर होली स्पेशल के एंकरिग कइले रहली. हालही में मधु के सतवाँ विश्व भोजपुरी सम्मेलन में फिलिम ‘‘एक दुजे के लिए’’ में कइल अभिनय खातिर सर्वश्रेष्ठ अदाकारा के पुरस्कार दिहल गइल.\nसिनेमा भोजपुरी में मिलत एह सफलता से मधु शर्मा गदगद बाड़ी.


भोजपुरी भाषा | जोगीरा\nHome भोजपुरी साहित्य भोजपुरी भाषा\nभोजपुरी बाहुते सुंदर, सरस, तथा मधुर भाषा ह। भोजपुरी भाषा के नामकरण बिहार के आरा जिला के भोजपुर गाँव के नाम पर भइल बा। मध्य काल में ऐ जगेह के मध्य प्रदेश के उज्जैन से आइल भोजवंशी परमार राजा लोग बसवल। इहे लोग आपन इ राजधानी के नाम अपना पूर्वज राजा भोज के नाम पर भोजपुर राखल लोग। एही कारण से इनका लोग के बोले जाये वाला भाषा के नाम भोजपुरी पड़ गईल।\nभोजपुरी भाषा के इतिहास 7वीं सदी से शुरू होला – 1000 से अधिका साल पुरान बा। संत कबीर दास के जनमदिन भोजपुरी दिवस के रूप मे मनावल जाला।\nअगर देखल जाव त पूरा विश्व मे ३० करोड़ से भी ज्यादा लोग भोजपुरी बोलेला। भोजपुरी भाषा पश्चिमी बिहार, पूर्वी उत्तर प्रदेश तथा उत्तरी झारखण्ड के क्षेत्रन मे खूब बोलल जाला। एतने ना भोजपुरी भाषा के पहुंच बिदेशो मे बा, जइमे सूरिनाम, गुयाना, त्रिनिदाद और टोबैगो, फिजी जइसन देश प्रमुख बा।\nमुख्यरुप से भोजपुरी बोलवाला जिला के नाव नीचे लिखल बा:\nपिछला लेखभोजपुरी फिल्म नगीना के निर्देशक राजकुमार आर पांडेय को नही मिला थिएटर !\nअगिला लेखबोली से भोजपुरी भाषा कब बनेगी? : मधुप श्रीवास्तव


का राउर कट्टू के आटा सुरक्षित बा?? सावधान रही.. - खबर भोजपुरी\nका राउर कट्टू के आटा सुरक्षित बा?? सावधान रही..\nशामली में नवरात्र के दौरान कट्टू के आटा खइला से आठ लोग के हालत बिगड़ल अस्पताल में भरती\nBy Anurag Ranjan\t On Apr 4, 2022 Last updated Apr 4, 2022\nइलाज करावत पीड़ित\nउत्तर प्रदेश के शामली में अतवार के नवरात्र के दौरान बनल कट्टू के आटा के भोजन कइला से दु गो परिवार के आठ लोग के हालत बिगड़ गइल। हालत बिगड़ला पs अगल-बगल के लोग ओह लो के अस्पताल लेके पहुंचल, जहां उपचार भइल।\nजानकारी के मोताबिक थानाभवन कस्बा के मोहल्ला हाफ़िज़ निवासी पप्पूलाल आ धर्मपाल के परिवार के आठ सदस्य लो के अतवार के भोर में कट्टू के आटा से बनल भोजन खइला से हालत बिगड़ गइल।\n2367330cookie-checkका राउर कट्टू के आटा सुरक्षित बा?? सावधान रही..yes\nधार्मिक स्थलन् के सुरक्षा बढ़ावल गइल\n05 मार्च 2022 के राशिफल\nप्रधानमंत्री सुरक्षित मातृत्व अभियान के तहत गर्भवती महिला लोग के भइल प्रसव-पूर्व जाँच


शुभी खातिर शुभ रहल साल 2013 – Anjoria\nशुभी खातिर शुभ रहल साल 2013\nजनवरी 3, 2014 शुभी शर्मा\nभोजपुरी सिनेमा के अदाकारा शुभी शर्मा ला साल 2013 बहुते शुभ रहल. एह साल शुभी के पाँच गो फिलिम रिलीज भइली सँ.\nशुभी शर्ना के एह साल रिलीज फिलिमन में बनारसवाली, वीर बलवान, टाईगर, तेरी कसम आ छपरा एक्सप्रेस शामिल रहल. सगरी फिलिम बाक्स आफिस प बढ़िया प्रदर्शन कइली सँ. एह फिलिमन में शुभी के अभिनय के खूब तारीफ मिलल आ दर्शक खूबे पसंद कइले.\nएकरा अलावे दुल्हे राजा फिलिम में अपना खास डांस नंबरो ला शुभी खूबे सराहल गइली. साल २०१३ में अपना प्रदर्शन से शुभी बहुते खुश बाड़ी.\n(२८ दिसंबर १३)\nसाल 2013 के सबले सफल नायक रहलन खेसारीलाल यादव\nएक लैला तीन छैला के शूटिंग पुरा कइले बालेश्वर सिंह


संजय पांडे अउर सीमा सिंह बन गइल साधू सधुआइन – Anjoria\nसफलता मिलला का बाद सितारन के सब कुछ मिल जाला, आजादी छोड़ के. सिनेमा भोजपुरी के नम्बर वन खलनायक संजय पांडे आ डांसिंग क्वीन सीमा सिंह के साथे मोतिहारी में इहे भइल. ओहिजा ई लोग ‘कसम वर्दी के’ फिलिम के शूटिंग करत बा. क्लासिक फिल्म्स के बैनर तले निर्माता कांतिलाल पी. मारू के एह फिलिम के नायक हउवें एक्शन स्टार विराज भट्ट. बतावत बा लोग कि विराज भट्ट, संजय पांडे आ सीमा सिंह के एक झलक देखे ला सेट पर भारी भीड़ लागल रहत रहे. एही बीच संजय पांडे आ सीमा सिंह के कुछ बाजार करे के रहल. ना त सीमा सिंह के समझ आवे ना संजय पांडे के कि कइसे निकलल जाव. अचके में निर्देशक दिनेश यादव आ विराज भट्ट के एगो आयडिया सूझल. ऊ लोग संजय पांडे आ सीमा सिंह के साधू, सधुआइन बना के आ कमण्डल थमा के बाहर भेज दिहल. मजे क बात कि केहु एह लोग के चिन्हल ना आ ई लोग दिन भर बाजारी में घुमल आ खरीदारी कइल.\nएह अनुभव के कबो ना भुलावे वाला अनुभव बतावत संजय पांडे आ सीमा सिहं कहता कि जब ऊ लोग बड़का दुकानन में घुसे त दुकानदार ध्यान ना द सँ. आ जब बतावल लोग कि सामान खरीदे के बा त अचकचा जा सँ.


Mamata Banerjee s brother Karthik Banerjee may join BJP upheaval in the politics of West Bengal\nBhojpuri Spl: दीदी के परिवार में विद्रोह! भाई कार्तिक बनर्जी होइहे भाजपा में शामिल?\nचर्चा बा कि ममता बनर्जी (Mamata Banerjee) के भाई कार्तिक बनर्जी (Karthik Banerjee) भाजपा में शामिल हो सकेले. बिना नांव लेले ऊ परिवारवाद पर भी हमला कइले बाड़े. कार्तिक बनर्जी कहतारे कि 'परिवारतंत्र' राजनीति खातिर एकदमे ठीक नइखे.\nपश्चिम बंगाल के मुख्यमंत्री ममता बनर्जी (Mamata Banerjee) के परिवार में बगावत के आहट सुनाए लागल बा. रउवां मन परते होई कि पूर्व मंत्री शुभेंदु अधिकारी (Shuvendu Adhikari) तृणमूल छोड़िके भारतीय जनता पार्टी (BJP) में शामिल भइला का बाद घोषणा कइले रहले कि ममता बनर्जी के घर में कमल के फूल खिली त कई लोग अचकचा गइल. तब लोगन के ओतना अंदाज ना रहे. बाकिर अब ममता बनर्जी के सगा भाई कार्तिक बनर्जी राजनीति में उतरे के साफ- साफ संकेत दे देले बाड़े. ऊ कहतारे कि बंगाल में बंगाली आ बाहरी के कौनो मुद्दे नइखे. चर्चा बा कि कार्तिक बनर्जी भाजपा में शामिल हो सकेले. बिना नांव लेले ऊ परिवारवाद पर भी हमला कइले बाड़े. कार्तिक बनर्जी कहतारे कि 'परिवारतंत्र' राजनीति खातिर एकदमे ठीक नइखे.\nखाली बंगाले में ना, समूचा देश आ दुनिया में जेकरा में क्वालिटी बा ओकरे के राजनीति में जगह मिले के चाहीं. कुछ लोग बोलेले कि लोगन खातिर काम करब, जनता खातिर काम करब, बाकिर चुनाव होखला का बाद अइसन लोग अपना परिवार के अलावा केहू के ना देखेला. जितला का बाद जनता का ओर देखे के केहू के फुरसते ना मिले. ऊ कहतारे- "हम ममता बनर्जी के भाई हंईं, एकर मतलब ई ना कि हमरा के राजनीति में जगह मिलहीं के चाहीं. अंदरूनी सूत्र कहतारे सन कि कार्तिक बनर्जी, अभिषेक बनर्जी से खुश नइखन. अभिषेक बनर्जी, ममता बनर्जी के भतीजा हउवन. जाहिर बा ऊ कार्तिक बनर्जियो के भतीजा हउवन. त कार्तिक बाबू अपना भतीजा से खुस नइखन. शुभेंदु अधिकारी भी अभिषेक बनर्जी पर लगातार निशाना साध तारे.\nशुभेंदु अधिकारी के आरोप बा कि ममता बनर्जी सिर्फ चेहरा हई, पार्टी अभिषेक बनर्जी चलावेले. एने कार्तिक बनर्जी कहतारे कि खाली बंगाले में ना देश आ पूरा दुनिया में जेकरा में क्वालिटी होखे ओकरे के राजनीति में जगह मिले के चाहीं. कुछ लोग कहेले कि लोगन के काम करबि बाकिर चुनाव में जितते अइसन लोग खाली अपना परिवार से मतलब राखेला. ऊ साफ- साफ कहतारे, "हम ममता बनर्जी के भाई हईं एकर मतलब ई ना कि हमरा के राजनीति में जगह मिलहीं के चाहीं. जेकरा पासे योग्यता बा ओकरे जगह मिले के चाहीं. इहे सबका हित में रही. बीजेपी में शामिल होखे के चर्चा पर कार्तिक बनर्जी कहतारे, "हमनी के ऋषि-मुनि लोग ने जौन कुछ कहले बा, हमनी के ओही लोगन के बतावल रास्ता पर आगा चलेके चाहीं."\nकार्तिक बनर्जी केहू के नांव नइखन लेत. बाकिर परिवारवाद पर उनुकर निशाना साफे बा. रहस्य ई बा कि कार्तिक बनर्जी अपना बारे में केहू के अंदाज नइखन लगावे देत. आपन पत्ता अभी तक नइखन खोलले. बाकिर 'परिवारवाद' पर निशाना साधि के ऊ बंगाल के राजनीति में कई गो संकेत दे देले बाड़े. कुछ तृणमूल कांग्रेस समर्थक कहतारे सन कि कार्तिक बनर्जी कौनो लोकप्रिय नेता त हउवन ना. उनुका भाजपा में गइला से का फर्क परे के बा? त राजनीतिक प्रेक्षक कहता लोग कि कार्तिक बनर्जी के सामाजिक कार्यकर्ता के रूप में इलाका के सब लोग जानता. एकरा से बढ़ि के ई बा कि ममता बनर्जी के भाई के अपना ओर ले आके भाजपा एगो इमेज तेयार करी. कही कि ममता बनर्जी के त परिवारे में फूट बा. ऊ पहिले आपन परिवार देखसु. हालांकि सभे जानता कि ममता बनर्जी आ उनुकर सब भाई लोग उनुका से अलगा रहेला.\nअभिषेक बनर्जी ममता दीदी के भाई अमित बनर्जी के पुत्र हउवन. अभी तक इहे समाचार बा कि अभिषेक में आ कार्तिक बनर्जी में तनिको नइखे पटत. चाचा- भतीजा में तनाव बा. भाजपा एकरे फायदा उठावे के फेर में बिया. ऊ शुभेंदु अधिकारी के माध्यम से लगातार कार्तिक बनर्जी के संपर्क में बिया. बाकिर जब भाजपा के नेता लोगन से पुछाता कि कार्तिक बनर्जी से पार्टी संपर्क कइले बिया? त पार्टी फिलहाल साफ इंकार करतिया. कहतिया कि भाजपा एह तरह के कौनो प्रयास नइखे करत. बाकिर अभी तक अधिकतर लोगन के ईहे धारणा बा कि ममता बनर्जी के भाई कार्तिक बाबू भाजपा में जाए वाला बाड़े. लेकिन जेकरा जाए के चर्चा होता ऊ आपन पत्ता नइखे खोलत. चतुर राजनीतिज्ञ के इहे लक्षन ह.\nअब प्रश्न उठता कि कार्तिक बनर्जी तृणमूल कांग्रेस के कतना वोट काटि सकेले? त एकर उत्तर बा- वोटरन पर कौनो खास प्रभाव ना परी. त भाजपा के का फायदा होई? भाजपा कार्तिक बनर्जी के माध्यम से एगो हवा खड़ा क दी कि देख लोग भाजपा के ताकत. ई हवा लोगन के दिमाग पर असर डाल सकेला. कतना असर डाली, ई अभी कल्पना के बात बा. वास्तविकता के स्तर पर एकर कौनो साक्ष्य सामने नइखे आइल. दक्षिण कोलकाता में कालीघाट इलाका में हरीश मुखर्जी रोड बा, जहां मुख्यमंत्री ममता बनर्जी के पैतृक घर बा. बहुत दिन से देखल जाता कि ममता बनर्जी के भाई कार्तिक बनर्जी तृणमूल कांग्रेस के कौनो गतिविधि में हिस्सा नइखन लेत. पहिले तनी सक्रिय रहले ह. अब सक्रिय नइखन. परिवार में ममता बनर्जी भतीजा अभिषेक बनर्जी के सबसे ज्यादा महत्व देतारी, इहे कार्तिक बनर्जी के भीतर भावनात्मक घाव कदेले बा. पहिलहीं एह विश्लेषण में कहा चुकल बा कि भाजपा में शामिल होखला का बाद टीवी इंटरव्यू से लेके प्रिंट मीडिया तक में बंगाल के पूर्व मंत्री शुभेंदु अधिकारी दावा क चुकल बाड़े कि हर घर में कमल फूल खिली आ हरीश मुखर्जी रोड में भी कमल फूल खिली. एने जब कार्तिक बनर्जी राजनीतिक पाखंड के बात करतारे त साफे इशारा बा कि ऊ तृणमूल कांग्रेस से असंतुष्ट बाड़े. काहें से कि भाजपा ममता बनर्जी पर परिवारवाद के आरोप लगा चुकल बिया. एने कार्तिक बनर्जी परिवारवाद के खिलाफ लगातार बोल रहल बाड़े.\nअभी पश्चिम बंगाल के राजनीति में ई प्रसिद्ध हो गइल बा कि जबे भाजपा के कौनो बड़ स्तर के नेता बंगाल आई त तृणमूल कांग्रेस के कौनो ना कौनो नेता भाजपा में जाई. हालांकि तृणमूल कांग्रेस के संगे अभी भी समर्पित नेता बा लोग. समर्पित कार्यकर्ता बाड़े सन. खुद ममता बनर्जी जमीनी स्तर पर बहुते काम कइले बाड़ी. अभी भी चुनावी दृष्टि से उनुकर स्थिति मजबूत बा. बाकिर ईहो सच बा कि तृणमूल में एगो अइसन वर्ग बा, जवन फिलहाल भाजपा का ओर ललचाई नजर से देखता. ममता बनर्जी मूलत: डेराए वाली नेत्री ना हई. उनुका में राजनीतिक लड़ाई करेके बहुत मजबूत माद्दा बा. लेकिन एह बार नियर असंतुष्ट नेतन के संख्या उनुका पार्टी में कबो ना रहल ह. राजनीति प्रेक्षक कहतारे सन कि ममता बनर्जी के ग्राउंड वर्क उनका के वोट दियवाई. बाकिर फिलहाल भाजपा के रणनीति के कारन ममता बनर्जी चैन से नइखी रहि पावत. त पश्चिम बंगाल में राजनीतिक माहौल शंका- आशंका के इर्द- गिर्द मंडरा रहल बा. एही दूनो पार्टी खातिर ना, लगभग हर पार्टी खातिर. (लेखक वरिष्ठ पत्रकार हैं.)


शुभम तिवारी – विराज की जोड़ी – Anjoria\nसिनेमा भोजपुरी में एह घरी दू गो नायकन के जोड़ी के बहुते चरचा होखत बा. ई जोड़ी हवे शुभम तिवारी आ विराज भट्ट के जवन दू गो फिलिमन में देखे के मिली. पहिला होखी ‘अंतिम ताडंव’ जवन एही महीना रिलीज होखी आ दोसरकी होखी ‘लड़ब मरते दम तक’ जवना के अस्सी फीसदी शूटिंग पूरा हो चुकल बा.\nअंतिम तांडव में शुभम एगो मुस्लिम युवक आ विराज शिक्षक के भुमिका में बाड़ें. ‘लड़ब मरते दम तक’ में दुनु जने इंस्पेक्टर बनल बाड़ें. अंतिम तांडव में शुभम के नायिका अनारा गुप्ता आ ‘लड़ब मरते दम तक’ में सीमा सिंह बाड़ी,\nबकौल शुभम तिवारी विराज का संगे काम कर के उनुका बहुत मजा आइल आ उमेद जतवलें कि देखेवालनो के ई फिलिम पसंद अइहें सँ. ट्रेड पंडित एह जोड़ी के तुलना अमिताभ-विनोद खन्ना आ सुनिल शेट्टी-अक्षय कुमार जइसन जोड़ी से करत बाड़ें.


खबर भोजपुरी में (बुध, 11 फरवरी 2015) – टटका खबर\nFeb 11, 2015 News in Bhojpuri, टटका खबर, दिल्ली चुनाव, नीतीश कुमार\n(मंगल, 10 फरवरी के खबर)\nदिल्ली विधानसभा सभा में मिलल बड़हन जीत का बाद आआपा के विधायक अपना संयोजक अरविंद केजरीवाल के आपन नेता चुन लिहले. अब केजरीवाल उपराज्यपाल से मिले जइहें आ सरकार बनावे के दावा पेश करीहें. 14 फरवरी के रामलीला मैदान में शपथ ग्रहण करे के योजना बा. आआपा एह चुनाव में 70 में से 67 गो सीट जीत के एगो रिकार्ड बना दिहलसि. भाजपा के महज तीन सीट पर संतोष करे के पड़ल. एह चुनाव में कांग्रेस के 62 गो उम्मीदवारन के जमानत जब्त हो गइल. खुद अजय माकनो के जमानत ना बाचल.\nदिल्ली में मिलल शानदार जीत से उछाह में आइल आआपा के लोग यूपी आ बिहारो में विजय जुलूस निकालल. यूपी में त इहो एलान कइल लोग कि अगिला चुनाव में मुलायम सिंह के विरोध में खड़ा होखी लोग.\nदिल्ली विधानसभा चुनाव में भाजपा के मिलल शर्मनाक हार के असर भाजपा अध्यक्ष अमित शाह के बेटा के शादीओ में देखे के मिलल जवना के सादगी से निपटावल गइल. अमित शाह के बेटा जय शाह आपना कॉलेजिया दोस्त रिषिता पटेल से शादी कइलन बाकि घोढ़ी पर चढ़े के रस्म ना भइल आ बैंडौ बाजा वालन के लवटा दिहल गइल. हालांकि एह शादी में मोदी सरकार के अनेके मंत्री शामिल भइले. रिसेप्शन दिल्ली में होखेवाला बा आ ओहमें पीएम मोदीओ शामिल होखीहें.\nकैबिनेट का बइठक में जीतन राम माँझी सरकार 23 गो नया प्रस्तावन के मंजूरी दिहलसि जवना में ठीकेदारी में एससी-एसटी खातिर आरक्षण आ हर जिला में प्रेस भवन बनावल शामिल बा. एह मीटिंग में गरीब सवर्ण खातिर सरकारी नौकरी में आरक्षण देबे के फैसलो लिहल गइल. इहो तय भइल कि सांसद रह चुकल राजेश कुमार के हत्या के जाँच सीबीआई करे.\nकुरसी हथियावे का बेचैनी में नीतीश के एक एक पल भारी लागत बा. तबहिए त राज्यपाल से निहोरा कइला का बाद दुईओ दिन के इंतजार बरदाश्त ना भइल आ अपना समर्थक विधायकन समेत दिल्ली खातिर रवाना हो गइलें जहाँ राष्ट्रपति का सोझा अपना विधायकन के जुलूस निकलिहें. बाकिर ओहिजो अबहीं राष्ट्रपति से समय नइखे लिहल गइल.\nजदयू के बागी विधायक ज्ञानेन्द्र सिह ज्ञानू विधान सभा अध्यक्ष उदय चौधरी के गिरफ्तारी के मांग कइले बाड़न काहे कि चौधरी पर लोजपा नेता आ सांसद रहल राजेश कुमार के हत्या में शामिल रहे के आरोप बा.\nनीतीश कुमार कहलन कि जीतन राम मांझी के मुख्यमंत्री बनावे के आपन गलती अब उहे सुधरबो करीहें. ओने नीतीश के विधायक दल के नेता चुने के तौरतरीका का खिलाफ एगो याचिका पर पटना हाई कोर्ट बुध का दिने सुनवाई करी.\nसोनपुर हाजीपुर का बीच बेटिकट रेलसवारी करे वालन के धर पकड़ खातिर चलावल अभियान में नाहियो त दू सौ लोग के पकड़ के जुर्माना वसूलल गइल आ जे जुर्माना ना दिहल ओकरा के जेल भेज दिहल गइल.\nदेवरिया बाबा रेलवे टीसन का नियरा एगो गड़हा से बोरा में बंद एगो नवही के लाश मिलल बा. पुलिस लाश के पोस्टमार्टम खातिर भेजवा दिहलसि.\nअलीगढ़ के पुरनका शहर में आयोजित विहिप के कार्यक्रम में साध्वी प्राची कहली कि आजादी मिलला का बाद से हिन्दू धर्म छोड़ेवाला 15 करोड़ लोग के ‘घर वापसी’ पूरा होखे तक ई कार्यक्रम जारी रही.\nउत्तर प्रदेश में दू बरसा बी.एड. कोर्स में दाखिला खातिर ऑनलाइन आवेदन के प्रक्रिया मंगल का दिन से शुरू हो गइल आ सात मार्च ले आवेदन कइल जा सकी. आवेदन का बाद आवेदन के हार्ड काॅपी 15 मार्च से पहिले भेजे के पड़ी. परीक्षा 25 अप्रैल के लिहल जाई.\nगोरखपुर से मुंबई का बीच चले वाली एगो नया साप्ताहिक रेलगाड़ी के संचालन मंगल का दिन से शुरू हो गइल. गोरखपुर के सांसद योगी आदित्यनाथ एकरा के झंडी देखा के गोरखपुर जंक्शन से रवाना करवले. जनसाधारण एक्सप्रेस नामके ई गाड़ी मंगल का दिने गोरखपुर से आ बुध का दिने मुंबइ से चलल करी.\nसिवान नगर इलाका से चार गो अपराधियन के एगो मोटरसाइकिल आ अनेके मोबाइलन संगे पुलिस गिरफ्तार कइले बिया.\nआरा सदर अस्पताल के डाक्टर शिव कुमार पर कुछ बदमाश हमला क के घवाहिल क दिहले. पुलिस तहकीकात करत बिया.\nबोकोहराम आतंकी उत्तरी कैमरून में एगो बस से 20 जने जे उतार ले गइलन स आ बाद में ओहमें से बारह लोग के फाँसी लगा दिहलन स.\nसात दिन के गिरावट का बाद मंगल का दिने सेंसेक्स आ निफ्टी में मामूली तेजी दर्ज भइल.